**Članak 4.**

Obrazloženje ostvarenja prihoda i primitaka, rashoda i izdataka čini sastavni dio polugodišnjeg izvještaja o izvršenju proračuna.

**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA GRADA VELIKE GORICE ZA PRVO POLUGODIŠTE 2025. GODINE**

**UVOD**

Zakonom o proračunu („Narodne novine“ broj 144/21) propisana je obveza sastavljanja i podnošenja polugodišnjeg izvještaja o izvršenju proračuna na donošenje predstavničkom tijelu jedinice lokalne i područne (regionalne) samouprave.

Pravilnikom o polugodišnjem i godišnjem izvještaju o izvršenju proračuna i financijskog plana (NN br. 85/23) propisuje se izgled, sadržaj, obveznici primjene, načini i rokovi podnošenja, donošenja i objave polugodišnjeg izvještaja o izvršenju proračuna i financijskog plana.

Polugodišnji izvještaj o izvršenju proračuna sastavlja se za razdoblje od 1.siječnja do 30. lipnja tekuće proračunske godine. Upravno tijelo za financije izrađuje polugodišnji izvještaj o izvršenju proračuna i dostavlja ga gradonačelniku do 15. rujna tekuće godine. Gradonačelnik prijedlog polugodišnjeg izvještaja o izvršenju podnosi predstavničkom tijelu na usvajanje do 30. rujna tekuće godine.

Navedenim propisom utvrđeno je da polugodišnji izvještaj o izvršenju proračuna sadrži:

1. Opći dio

* Sažetak Računa prihoda i rashoda i Računa financiranja
* Račun prihoda i rashoda i
* Račun financiranja

1. Posebni dio

* Izvještaj po organizacijskoj klasifikaciji i
* Izvještaj po programskoj klasifikaciji

1. Obrazloženje općeg dijela
2. Posebne izvještaje

* Izvještaj o korištenju proračunske zalihe
* Izvještaj o zaduživanju na domaćem i stranom tržištu novca i kapitala i
* Izvještaj o danim jamstvima i plaćanjima po protestiranim jamstvima.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Račun prihoda i rashoda sadrži prikaz prihoda i rashoda prema proračunskim klasifikacijama u izvještajima:

* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja i
* Izvještaj o rashodima prema funkcijskoj klasifikaciji

Račun financiranja sadrži prikaz primitaka i izdataka prema proračunskim klasifikacijama u izvještajima:

* Izvještaj računa financiranja prema ekonomskoj klasifikaciji i
* Izvještaj računa financiranja prema izvorima financiranja

Posebni dio polugodišnjeg izvještaja o izvršenju sadrži dva izvještaja o izvršenju po proračunskim klasifikacijama:

* Izvještaj po organizacijskoj klasifikaciji
* Izvještaj po programskoj klasifikaciji

Izvještaj po organizacijskoj klasifikaciji sadrži prikaz rashoda i izdataka proračuna iskazanih po organizacijskoj klasifikaciji.

Izvještaj po programskoj klasifikaciji sadrži prikaz rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela polugodišnjeg izvještaja o izvršenju proračuna jedinice lokalne i područne (regionalne) samouprave sadrži:

* Obrazloženje ostvarenja prihoda i rashoda, primitaka i izdataka u izvještajnom razdoblju
* Prikaz ostvarenog manjka odnosno viška proračuna jedinice lokalne i područne (regionalne) samouprave u izvještajnom razdoblju.

Izvještaj o korištenju proračunske zalihe sadrži: podatke o donositelju odluke, odnosno rješenja o korištenju proračunske zalihe, namjeni korištenja utvrđenoj odlukom, odnosno rješenjem o korištenju proračunske zalihe; iznosu i datumu isplaćenih sredstava te podatke o primatelju sredstava utvrđenim odlukom, odnosno rješenjem o korištenju proračunske zalihe.

Izvještaj o zaduživanju na domaćem i stranom tržištu novca i kapitala sadrži pregled zaduživanja po dugoročnim kreditima, zajmovima i vrijednosnim papirima koje je ugovorila ili preuzela jedinica lokalne i područne (regionalne) samouprave, ili njezini proračunski korisnici u izvještajnom razdoblju po vrsti instrumenta, valutnoj, kamatnoj i ročnoj strukturi.

Izvještaj o danim jamstvima i plaćanjima po protestiranim jamstvima sadrži pregled danih jamstava (sa podacima o odluci o davanju jamstva, rizičnom broju jamstava, datumu izdavanja jamstva, nazivu korisnika i tražitelja jamstava odnosno dužnika i namjeni kredita, iznosu jamstva, valuti i krajnjoj godini važenja jamstva), te pregled izvršenih plaćanja po protestiranim jamstvima (sa podacima o datumu plaćanja po protestiranom jamstvu, nazivu tražitelja jamstva odnosno dužnika i korisnika jamstva, rizičnom broju jamstava, iznosu plaćene glavnice, kamata, ostalih troškova i naknada i valuti plaćanja).

Sukladno odredbama članka 60. Zakona o proračunu (NN, br. 144/21) te članka 18. Odluke o izvršavanju Proračuna Grada Velike Gorice za 2025. godinu (Službeni glasnik Grada Velike Gorice br. 7/24) preraspodjela proračuna izvršena je u prvoj polovici 2025. godine kroz jednu odluku o preraspodjeli kojom je ukupno preraspodjeljeno sredstava u iznosu od 757.170,00 eur.

U razdoblju od 1.1. do 30.6.2025. ostvareni su ukupni prihodi i primici Proračuna Grada Velike Gorice u iznosu od 49.606.790,40 eur ili 30,37% godišnjeg plana, a ukupni rashodi i izdaci ostvareni su u iznosu od 53.707.169,10 eur ili 32,84% od godišnjeg plana. Iz navedenog proizlazi da je u razdoblju od 1.1. do 30.6.2025. godine ostvaren manjak prihoda i primitaka tekućeg razdoblja u iznosu 4.100.378,73 eur, a koji sa manjkom iz prethodnih godina od 11.521.086,42 eur čini ukupan manjak prihoda i primitaka u iznosu 15.621.465,15 eur.

Prijenos rezultata iz prethodnih godina uvećan je za 66,12 eur zbog provedenog korekcije rezultata nadležnog proračuna provedene kao knjiženje povećanja manjka prihoda poslovanja zbog ispravka iz prethodnog razdoblja.

U tablici broj 1. dan je skraćeni prikaz ostvarenja prihoda/primitaka i rashoda/izdataka Proračuna Grada Velike Gorice za prvo polugodište 2025. godine u odnosu na tekući plan i izvršenje za izvještajno razdoblje prethodne godine.

**Tablica br. 1.**


|  |  |  |  |  |  |  |
| --- | --- | --- | --- | --- | --- | --- |
| **Red. br.** | **OPIS** | **Izvršenje**  **1.-6. 2024.** | **Tekući plan 2025.** | **Izvršenje**  **1.-6. 2025.** | **Ind (5/3\***  **100)** | **Ind (5/4\***  **100)** |
| 1 | 2 | 3 | 4 | 5 | 6 | 7 |
| **A.** | **UKUPNI PRIHODI I PRIMICI** | **44.828.393,18** | **163.364.165,00** | **49.606.790,40** | **110,66%** | **30,37%** |
| 1 | UKUPNI PRIHODI | 42.024.478,34 | 144.039.300,00 | 48.052.334,95 | 114,43% | 33,63% |
|  | Prihodi poslovanja | 41.927.279,55 | 129.187.170,00 | 47.978.243,87 | 114,43% | 37,14% |
| Prihodi od prodaje nefinancijske imovine | 97.198,79 | 14.852.130,00 | 74.091,08 | 76,23% | 0,50% |
| 2 | PRIMICI OD FINANCIJSKE IMOVINE I ZADUŽIVANJA | 2.803.914,84 | 19.324.865,00 | 1.554.455,45 | 55,44% | 8,04% |
| **B.** | **UKUPNI RASHODI I IZDACI** | **47.608.834,93** | **163.564.000,00** | **53.707.169,13** | **112,80%** | **32,84%** |
| 1 | UKUPNI RASHODI | 45.851.631,86 | 159.592.000,00 | 52.577.262,43 | 114,67% | 32,94% |
|  | Rashodi poslovanja | 37.307.969,45 | 97.480.525,00 | 45.444.116,26 | 121,81% | 46,62% |
| Rashodi za nabavu nefinancijske imovine | 8.543.662,41 | 62.111.475,00 | 7.133.146,17 | 83,49% | 11,48% |
| 2 | IZDACI ZA FINANCIJSKU IMOVINU I OTPLATE ZAJMOVA | 1.757.203,07 | 3.972.000,00 | 1.129.906,70 | 64,30% | 28,45% |
|  | **REZULTAT razdoblja** | **-2.780.441,75** |  | **-4.100.378,73** |  |  |
| **MANJAK IZ PRETHODINH GODINA** | **-7.012.008,04** | 199.835,00 | **11.521.086,42** |  |  |
| **UKUPAN MANJAK** | **-9.792.449,79** | 0,00 | **15.621.465,15** |  |  |

**A. PRIHODI I PRIMICI**

U tablici broj 2. dan je pregled ostvarenih prihoda i primitaka Proračuna Grada Velike Gorice za razdoblje od 1.1. do 30.6.2025. u odnosu na godišnji plan i izvršenje za izvještajno razdoblje prethodne godine.

**Tablica br. 2.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje**  **1.-6.2024.** | **Tekući plan 2025.** | **Izvršenje**  **1.-6. 2025.** | **Indeks (5/3\*100)** | **Indeks (5/4\*100)** |
| 1 | 2 | 3 | 4 | 5 | 6 | 7 |
| **1** | **PRIHODI POSLOVANJA** | **41.927.279,55** | **129.187.170,00** | **47.978.243,87** | **114,43%** | **37,14%** |
|  | Prihodi od poreza | 20.219.556,36 | 68.771.520,00 | 25.252.002,36 | 124,89% | 36,72% |
| Pomoći iz inozemstva i od subjekata unutar općeg proračuna | 13.242.624,85 | 43.216.925,00 | 15.663.960,31 | 118,28% | 36,24% |
| Prihodi od imovine | 1.046.740,18 | 3.353.375,00 | 1.095.964,65 | 104,70% | 32,68% |
| Prihodi od upravnih i administrativnih pristojbi, pristojbi po posebnim propisima i naknada | 6.937.081,63 | 12.664.090,00 | 5.294.938,10 | 76,33% | 41,81% |
| Prihodi od prodaje proizvoda i robe te pruženih usluga i prihodi od donacija | 428.836,32 | 1.041.110,00 | 629.952,31 | 146,90% | 60,51% |
| Kazne, upravne mjere i ostali prihodi | 52.440,21 | 140.150,00 | 41.426,14 | 79,00% | 29,56% |
| **2** | **PRIHODI OD PRODAJE NEFINANCIJSKE IMOVINE** | **97.198,79** | **14.852.130,00** | **74.091,08** | **76,23%** | **0,50%** |
|  | Prihodi od prodaje neproizvedene dugotrajne imovine | 43.951,00 | 14.639.800,00 | 464,88 | 1,06% | 0,00% |
| Prihodi od prodaje proizvedene dugotrajne imovine | 53.247,79 | 212.330,00 | 73.626,20 | 138,27% | 34,68% |
| **3** | **PRIMICI OD FINANCIJSKE IMOVINE I ZADUŽIVANJA** | **2.803.914,84** | **19.324.865,00** | **1.554.455,45** | **55,44%** | **8,04%** |
|  | Primljeni povrati glavnica danih zajmova i depozita | 53.451,84 | 1.000.000,00 | 2.100,00 | 3,93% | 0,21% |
| Primici od zaduživanja | 2.750.493,00 | 19.324.865,00 | 1.552.355,45 | 56,44% | 8,03% |
| **UKUPNO PRIHODI I PRIMICI** | | **44.828.393,18** | **163.364.165,00** | **49.606.790,40** | **110,66%** | **30,37%** |



Najveći dio prihoda proračun ostvaruje od prihoda iz poreza i pomoći iz inozemstva i od subjekata unutar općeg proračuna, što je i vidljivo iz gornjeg grafikona.

U iznosu od 49.606.790,40 eur realizirani su ukupni prihodi i primici, a od toga su:

* prihodi i primici Grada Velike Gorice u visini od 37.335.796,99 eur.
* prihodi proračunskih korisnika u visini od 12.270.993,41 eur.

U nastavku se daje obrazloženje realizacije prihoda i primitaka iskazanih u Općem dijelu godišnjeg izvršenja proračuna - Računu prihoda i rashoda i Računu financiranja.

## Prihodi poslovanja

***Prihodi poslovanja*** realizirani su u iznosu 47.978.243,87 eur ili 37,14% u odnosu na plan, a u odnosu na izvršenje za izvještajno razdoblje prethodne godine veću su za 14,43%.

Prihode poslovanja čine :

* + prihodi od poreza,
  + pomoći iz inozemstva i od subjekata unutar općeg proračuna,
  + prihodi od imovine,
  + prihodi od upravnih i administrativnih pristojbi, pristojbi po posebnim propisima i naknadama,
  + prihodi od prodaje proizvoda i robe te pruženih usluga i prihodi od donacija,
  + kazne, upravne mjere i ostali prihodi.

#### Prihodi od poreza

Prihodi od poreza realizirani su u visini od 25.252.002,36 ili 36,72% godišnjeg plana.

Od ukupnih prihoda od poreza ostvareni su :

* *porez na dohodak* u iznosu 23.714.547,48 eur
* *porezi na imovinu* u iznosu 1.532.745,95 eur
* *porezi na robu i usluge* u iznosu 4.708,93 eur

U odnosu na isto razdoblje prethodne godine porezni prihodi bilježe veće ostvarenje za 5,03 mil eur ili 24,89 %. Porezni prihodi bilježe rast u odnosu na prethodno razdoblje u svim vrstama prihoda koji pripadaju ovoj skupini usprkos značajnom iznosa povrata poreza i prireza na dohodak po godišnjoj prijavi koji iznosi 5.412.122,36 eur.

Prema podacima FINE Grad Velika Gorica bilježi rast broja zaposlenih, a što je s jedne strane rezultat izgradnje novih poslovnih objekata, a s druge strane rezultat doseljavanja u Grad VG u koji su izgradnjom novih stambenih objekata i druge infrastrukture stvoreni preduvjeti za kvalitetan život.

**Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna realizirani su u iznosu od 15.663.960,31 eur ili 36,24% godišnjeg plana.

Prihodi od Pomoći iz inozemstva i od subjekata unutar općeg proračuna ostvareni su od:

* *pomoći od međunarodnih organizacija te institucija i tijela EU*
* *pomoći proračunu iz drugih proračuna*
* *pomoći od izvanproračunskih korisnika*
* *pomoći izravnanja za decentralizirane funkcije*
* *pomoći proračunskim korisnicima iz proračuna koji im nije nadležan*
* *pomoći temeljem prijenosa EU sredstava.*

*Pomoći od međunarodnih organizacija te institucija i tijela EU* ostvarene su u iznosu od 49.883,34 eur. Uplaćena sredstva se odnose na refundaciju troškova za EU projekt proračunskog korisnika VE-GO-RA i projekta Meta Build.

*Pomoći proračunu iz drugih proračuna* ostvarene su u iznosu 1.249.084,18 eura.

Iz državnog proračuna uplaćene su tekuće pomoći za fiskalnu održivost dječjih vrtića u iznosu od 370.410,00 eura.

Na ime kapitalnih pomoći iz državnog proračuna nadležni proračun ostvario je sredstva u iznosu od 92.09,44 eur koja su doznačena prema Ugovoru o dodjeli bespovratnih sredstava za projekte Sufinanciranje razvoja prometne infrastrukture, izgradnja igrališta MO Selnica i uređenje društvenog doma u MO Bukovčak.

Iz gradskih i općinskih proračuna ostvareno je pomoći u iznosu od 108.091,01 eur koje su doznačene od strane Grada Zagreba, Općine Orle, Pisarovina i Kravarsko za sufinanciranje predškolskog programa djece u gradskim vrtićima.

*Pomoći od izvanproračunskih korisnika* ostvareni su kod nadležnog proračuna od Županijske uprave za ceste na ime naknade za uporabu javnih cesta ostvarene pri registraciji vozila u iznosu od 843 tis eur te 8.485,93 na ime prihoda od godišnje naknade – ostatak; te od Fonda za zaštitu okoliša i energetsku učinkovitost u iznosu od 26.940,50 eur za odlagalište otpada Mraclinsku Dubravu.

Prihodi od *pomoći izravnanja za decentralizirane funkcije* ostvareni su u iznosu od 235 tisuće eura. Prihodi se u cijelosti odnose na tekuće pomoći izravnanja za decentralizirane funkcije školstva (163 tis eur) i vatrogastva (72 tis eur).

Prihodi od *pomoći proračunskim korisnicima iz proračuna koji im nije nadležan* ostvareni su u iznosu od 11,3 mil eura. Najveći dio sredstava se odnosi na prihode osnovnih škola ostvarenih iz državnog proračuna na ime podmirenih rashoda zaposlenika škola u iznosu od 10.481.543,21 eur, a ostatak od 914.449,74 eur ostvarile su:

-osnovne škole za provedbu projekta prehrane učenika u osnovnim školama u II. polugodištu školske godine 2024./2025. kojima je doznačeno od strane države za tu namjenu ukupno 728.290,71 eur,

-osnovne škole za provedbu projekta opskrbe školskih ustanova zalihama menstrualnih higijenskih potrepština kojima je doznačeno 11.780,76 eur,

-osnovne škole na ime doznake za prijevoze i stručna vijeća na natjecanjima te za provođenje aktivnosti nabave nastavnog materijala i opreme,

-ustanove u kulturi i dječji vrtići za financiranje aktivnosti i projekata u proračunu ostvarile su iznos od 162.595,59 eur.

Sredstva *Pomoći temeljem prijenosa EU sredstava* iznose 1,8 mil eura.

Sredstva su ostvarena kod nadležnog proračuna za provedbu projekata: Centar za starije osobe u Velikoj Gorici za koji je ostvareno 1.841.528,97 eur bespovratnih sredstava kao predujam po sklopljenom ugovoru po kojem je Grad korisnik Mehanizma za oporavak i otpornost.

U okviru ove skupine osnovne škole ostvarile su prihode u iznosu od 12.863,09 eur za provedbu projekta Školske shema voća, povrća i mliječnih proizvoda, dio koji se odnosi na refundaciju EU sredstava**.**

**Prihodi od imovine**

Prihodi od imovine realizirani su u iznosu 1.095.964,65 eur ili 32,68% od godišnjeg plana.

Prihode od imovine čine:

* *prihodi od financijske imovine* (30.322,62 eur),
* *prihodi od nefinancijske imovine* (1.065.642,03 eur).

Najveći udio u prihodima od imovine ostvaren je od:

* naknade za koncesije (305 tis eur),
* prihodi od zakupa i iznajmljivanja imovine (315 tis eur),
* naknada za korištenje nefinancijske imovine (434 tis eur),

#### Prihodi od upravnih i administrativnih pristojbi, pristojbi po posebnim propisima

#### i naknada

Prihodi od upravnih i administrativnih pristojbi, pristojbi po posebnim propisima i naknadama realizirani su u visini od 5.294.938,10 eur ili 41,81% od godišnjeg plana.

Prihodi od *upravnih i administrativnih pristojbi* ostvareni su u iznosu od 105.578,18 eur, a najvećim dijelom se odnose na gradske pristojbe u iznosu od 93 tis eur, prihode od prodaje državnih biljega u iznosu od 5 tis eur, prihode od turističke pristojbe u iznosu od 7 tis eur te naknade za taksi dozvole u iznosu od 24 tis eur.

*Prihodi po posebnim propisima* ostvareni su u iznosu od 583.849,62 eur. Većim dijelom ove prihode čine prihodi koje proračunski korisnici ostvare od sufinanciranja cijene usluga i isti su realizirani u iznosu od 327 tis eur. Ostali prihodi s najvećim udjelom u ostvarenju su prihodi za izdavanje uporabnih dozvola (22 tis eur), doprinos za šume (206 tis eur), vodni doprinos (1 tis eur).

Prihodi od *komunalnog doprinosa i naknada* realizirani su u visini od 4.605.510,30 eur. Prihodi od komunalnog doprinosa iznose 1 mil eur i bilježe pad u odnosu na prethodno razdoblje sukladno izdanim rješenjima o gradnji. Prihod od komunalne naknade iznosi 3,5 mil eur.

### Prihodi od prodaje proizvoda i robe te pruženih usluga i prihodi od donacija

### Prihode od prodaje proizvoda i robe te pruženih usluga i prihodi od donacija su realizirani u iznosu 629.952,31 eur ili 60,51% od godišnjeg plana.

Najveći dio *prihoda od prodaje proizvoda i robe te pruženih usluga* ostvaren je od usluga koje na tržištu obavljaju proračunski korisnici u iznosu 614 tis eur (prodaja publikacija i knjiga, pripreme obroka, najam dvorana, korištenje bazena i slično).

*Donacije od pravnih i fizičkih osoba* izvan općeg proračuna ostvarene su u iznosu 16 tis eura i ostvarena sukao prihod od ošasne imovine, odnosno temeljem rješenja o nasljeđivanju.

### Kazne, upravne mjere i ostali prihodi

Prihodi od novčanih kazni, upravnih mjera i ostalih prihoda realizirani su u iznosu od 41.426,14 eur. Izvršenje u okviru ovih prihoda najvećim se dijelom odnosi na prihode ostvarene radom komunalnog redarstva.

***Prihodi od prodaje nefinancijske imovine***

**Prihodi od prodaje nefinancijske imovine** realizirani su u iznosu od 74.091,08 eur, od čega su *prihodi od prodaje neproizvedene dugotrajne imovine* (zemljište) realizirani u iznosu od 73.626,20 eur ili 34,68% od plana, a *prihodi od prodaje proizvedene dugotrajne imovine* (prodaja stanova na kojima postoji stanarsko pravo, prodaje stanova u vlasništvu Grada)u iznosu 64.446,20 ili 24,68% od godišnjeg plana.

***Primici od financijske imovine i zaduživanja***

U okviru **primitaka od financijske imovine i zaduživanja** evidentirana su sredstva u visini 1.554.455,45 eur od kojih se 2 tisuće eur odnose na povrat zajmova danih obrtnicima; 1.229.352,86 mil eur na povlačenje kreditnih sredstava od HBOR-a vezano uz projekt Uređenje kmunalne infrastrukture, 323.002,59 eur ostvareno je kao stanje primitka evidentiranog zbog prekoračenja na žiro računu s 30.06.2025. godine.

# B. RASHODI I IZDACI

U tablici broj 3. dan je prikaz izvršenih rashoda i izdataka Proračuna Grada Velike Gorice za razdoblje od 1.1. do 30.6.2025. u odnosu na tekući plan i izvršenje za izvještajno razdoblje prethodne godine.


**Tablica br. 2.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje 1.-6.2024.** | **Tekući plan 2025.** | **Izvršenje 1.-6.2025.** | **Indeks (5/3\*100)** | **Indeks (5/4\*100)** |
|
| 1 | 2 | 3 | 4 | 5 | 6 | 7 |
| **1**. | **RASHODI POSLOVANJA** | **37.307.969,45** | **97.480.525,00** | **45.444.116,26** | **121,81%** | **46,62%** |
|  | Rashodi za zaposlene | 18.860.101,88 | 47.588.660,00 | 23.124.363,71 | 122,61% | 48,59% |
| Materijalni rashodi | 15.071.204,93 | 37.292.180,00 | 17.080.236,72 | 113,33% | 45,80% |
| Financijski rashodi | 231.182,98 | 576.715,00 | 167.001,50 | 72,24% | 28,96% |
| Subvencije | 646.342,94 | 2.266.970,00 | 1.545.680,85 | 239,14% | 68,18% |
| Pomoći dane u inozemstvo i unutar općeg proračuna | 81.839,29 | 372.400,00 | 120.956,95 | 147,80% | 32,48% |
| Naknade građanima i kućanstvima na temelju osiguranja i druge naknade | 654.749,38 | 3.409.500,00 | 992.122,19 | 151,53% | 29,10% |
| Ostali rashodi | 1.762.548,05 | 5.974.100,00 | 2.413.754,34 | 136,95% | 40,40% |
| **2.** | **RASHODI ZA NABAVU NEFINANCIJSKE IMOVINE** | **8.543.662,41** | **62.111.475,00** | **7.133.146,17** | **83,49%** | **11,48%** |
|  | Rashodi za nabavu neproizvedene dugotrajne imovine | 259.637,80 | 563.710,00 | 185.230,18 | 71,34% | 32,86% |
| Rashodi za nabavu proizvedene dugotrajne imovine | 3.549.991,07 | 58.415.615,00 | 6.732.119,93 | 189,64% | 11,52% |
| Rashodi za dodatna ulaganja na nefinancijskoj imovini | 4.734.033,51 | 3.132.150,00 | 215.796,06 | 4,56% | 6,89% |
| **3.** | **IZDACI ZA FINANCIJSKU IMOVINU I OTPLATE ZAJMOVA** | **1.757.203,07** | **3.972.000,00** | **1.129.906,70** | **64,30%** | **28,45%** |
|  | Izdaci za otplatu glavnice primljenih kredita i zajmova | 1.757.203,07 | 3.972.000,00 | 1.129.906,70 | 64,30% | 28,45% |
| **UKUPNO RASHODI I IZDACI** | | **47.608.834,93** | **163.564.000,00** | **53.707.169,13** | **112,81%** | **32,84%** |

Iz navedene tablice vidljivo je da su u prvoj polovici 2025. godine ostvareni rashodi i izdaci u visini 53.707.169,13 eur ili 32,84% godišnjeg plana.

U iznosu od 53.707.169,13 eur realizirani su:

* rashodi i izdaci Grada Velike Gorice u visini od 27.279.596,57 eur ili 32,64% godišnjeg plana (udio 50,80% ukupnih rashoda i izdataka proračuna)
* rashodi proračunskih korisnika u visini 26.427.572,56 eur ili 46,16% godišnjeg plana (udio 49,20% ukupnih rashoda i izdataka proračuna), pri čemu rashodi financirani iz gradskog proračuna (izvor opći prihodi i primici) iznose 14.087.738,13 eur, a rashodi financirani iz ostalih izvora 12.339.834,43 eur.



Iz grafičkog prikaza je vidljivo da se najveći udio proračuna troši na rashode za zaposlene i materijalne rashode.

U nastavku se daje obrazloženje realizacije rashoda i izdataka iskazanih u Općem dijelu Polugodišnjeg izvršenja proračuna - Računu prihoda i rashoda i Računu financiranja.

***Rashodi poslovanja***

***Rashodi poslovanja*** realizirani su u iznosu 45.444.116,26 eur ili 46,62% u odnosu na plan, a u odnosu na izvršenje za izvještajno razdoblje prethodne godine veći su za 21,81%.

Rashode poslovanja čine:

* + *rashodi za zaposlene*
  + *materijalni rashodi*
  + *financijski rashodi*
  + *subvencije*
  + *pomoći dane u inozemstvo i unutar općeg proračuna*
  + *naknade građanima i kućanstvima na temelju osiguranja i druge naknade*
  + *ostali rashodi*

**Rashodi za zaposlene**

Rashodi za zaposlene realizirani su u iznosu od 23.124.363,71 eur ili 48,59% od godišnjeg plana.

Rashodi za zaposlene obuhvaćaju plaće, doprinose na plaće i ostale rashode za zaposlene djelatnika gradske uprave i proračunskih korisnika, te rashode za zaposlene koji se odnose na učitelje i pomoćnike u nastavi u osnovnim školama, koji provode programe širih javnih potreba u osnovnom školstvu (program produženog boravka, rad s učenicima s teškoćama).

U odnosu na isto izvještajno razdoblje ovi su rashodi veći za 22,61 %, a najvećim dijelom rast je zabilježen prema dogovorenim uvjetima iz kolektivnih ugovora za službenike i namještenike po pojedinim djelatnostima.

Rashodi za zaposlene za djelatnike Gradske uprave izvršeni su u iznosu od 2.392.813,66 eur ili 52,08% od plana.

Za proračunske korisnike, koji većim dijelom primaju plaću iz Proračuna Grada Velike Gorice, rashodi za zaposlene izvršeni su u iznosu od 10.594.288,15 eur ili 45,64% od plana i odnose se na djelatnike dječjih vrtića, ustanova kulture, Javne vatrogasne postrojbe, Razvojne agencije Grada Velike Gorice, Centra za djecu i mlade, Ustanove za upravljanje športsko rekreacijskim centrom i na plaće djelatnika u produženom boravku te pomoćnike u nastavi osnovnih škola. Rashodi za zaposlene u osnovnim školama koji primaju plaću od Ministarstva znanosti i obrazovanja, izvršeni su u iznosu 10.137.261,91 eur ili 51,26% od plana.

*Plaće(Bruto)* ostvarene su u ukupnom iznosu od 19.078.016,40 eur, *doprinosi na plaće* u iznosu 3.050.606,09 eur i *ostali rashodi za zaposlene* (otpremnine, jubilarne nagrade i druge naknade po kolektivnom ugovoru) u iznosu od 995.741,22 eur .

**Materijalni rashodi**

Materijalni rashodi izvršeni su u iznosu od 17.080.236,72 eur ili 45,80% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Gradske uprave i proračunskih korisnika.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* naknade troškova osobama izvan radnog odnosa
* ostali nespomenuti rashodi poslovanja

*Naknade troškova zaposlenima* ostvarene su u iznosu od 725.596,24 eur. Od toga je za službena putovanja utrošeno 100.866,01 eur - rashodi ostvareni u manjem iznosu u odnosu na isto razdoblje prethodne godine, za naknade za prijevoz 523.527,75 eur i za stručno usavršavanje djelatnika 37.005,69 eur, dok su ostale naknade troškova zaposlenima 64.196,79 eur.

*Rashodi za materijal i energiju* izvršeni su u iznosu od 2.798.980,54 eur. Poseban utjecaj u odnosu na plan ima provođenje projekta sufinanciranja prehrane za sve učenike u osnovnim školama od strane države. Razlog je dijelom i povećanje cijena namirnica.

*Rashodi za usluge* izvršeni su u iznosu 12.582.808,57 eur, a odnose se na:

* usluge telefona, pošte i prijevoza 4,2 mil eur (najveći dio za usluge javnog prijevoza prema ZET d.o.o. i Autotrans d.d.),
* usluge tekućeg i investicijskog održavanja u iznosu od 5,2 mil eur (u ovom razdoblju bilježe veće ostvarenje u odnosu na isto razdoblje prethodne godine, a odnose se na redovno i pojačano održavanje građevinskih objekata i opreme u posjedu svih proračunskih korisnika i jedinica mjesne samouprave, čišćenje javnih prometnica i javnih zelenih površina, održavanje javne rasvjete).
* zakupnine i najamnine 339 tis eur,
* komunalne usluge 280 tis eur,
* ostale usluge vezano za redovno poslovanje i izvršavanje programskih aktivnosti u iznosu od 1.198.926,16 eur (najveći dio za usluge Porezne uprave za naplatu poreza na dohodak i gradskih poreza- 282 tis eur, GSG d.o.o. za usluge naplate komunalne naknade – 268 tis eur, spomeničke rente, naknade za uređenje voda- 146 tis eur, a ostatak od 484 tis eur se odnosi na usluge naplate spomeničke rente, grafičarske i tiskarske usluge, film i izradu fotografija, usluge pri registraciji prijevoznih sredstava, usluge čišćenja i pranja, usluge čuvanja imovine i osoba),
* rashodi za usluge promidžbe i informiranja izvršeni u iznosu 193 tis eur,
* računalne usluge u iznosu 164 tis eur,
* zdravstvene i veterinarske usluge utrošeno je 145 tis eur

*Naknade troškova osobama izvan radnog odnosa* izvršeni su u iznosu od 588,00 eur i odnose se na troškove dnevnica za službeni put u zemlji koji su ostvareni u okviru aktivnosti Rad vijeća srpske nacionalne manjine.

*Ostali nespomenuti rashodi poslovanja* izvršeni su u iznosu od 972.263,37 eur. Najveći dio ovih rashoda odnosi se na premije osiguranja 135 tis eur, naknade za rad predstavničkih tijela i izvršnih tijela, povjerenstava i sl. u iznosu od 279 tis eur, pristojbe i naknade 40 tis eur, troškove reprezentacije 178 tis eur, članarine 22 tis eur, troškovi sudskih postupaka 21 tis eur te ostale nespomenute rashode u iznosu od 294 tis eur koji se većim dijelom odnose na rashode Grada kao rashodi protokola te rashodi za obavljanje tehničkih pregleda zgrada.

**Financijski rashodi**

Financijski rashodi izvršeni su u iznosu od 167.001,50 eur ili 28,96% od planiranog iznosa.

Rashodi za *kamate za primljene kredite i zajmove* u iznosu od 152.060,10 eur čine redovne kamate kredita u otplati, interkalarne kamate kredita koji je u povlačenju te kamate za kratkoročni kredit, a o*stale financijske rashode* u iznosu od 14.941,40 eur najvećim dijelom čine rashodi bankarskih usluga i usluga platnog prometa, zatezne kamate iz poslovnih odnosa te ostali financijski rashodi.

**Subvencije**

Subvencije su izvršene u iznosu od 1.545.680,85 eur ili 68,18% od planiranog iznosa, a odnose se na sufinanciranje programa predškolskog odgoja za djecu u privatnim dječjim vrtićima, subvencije poljoprivrednicima i subvencije obrtnicima u sklopu projekta potpore poduzetnicima početnicima.

**Pomoći dane u inozemstvo i unutar općeg proračuna**

Pomoći dane u inozemstvo i unutar općeg proračuna izvršene su u iznosu od 120.956,95 eur ili 32,48% od planiranog iznosa.

*Tekuće pomoći proračunskim korisnicima drugih proračuna* izvršene su u iznosu 120 tis eur, a najvećim dijelom odnose se na sredstva isplaćena ustanovama za programe javnih potreba u socijalnoj skrbi i zdravstvu Grada V. Gorice (Centar za odgoj i obrazovanje VG, Zavod za hitnu medicinu Zagrebačke županije, Dom zdravlja Zagrebačke županije), na sredstva za aktivnosti Zavoda za znanstveni i istraživački rad HAZU-a, te sredstva za sufinanciranje programa predškolskog odgoja za djecu koja pohađaju vrtiće Grada Zagreba.

**Naknade građanima i kućanstvima na temelju osiguranja i druge naknade**

*Ostale naknade građanima i kućanstvima iz proračuna* izvršene su u ukupnom iznosu od 992.122,19 eur ili 29,10% od godišnjeg plana.

Naknade građanima i kućanstvima u novcu izvršene su u iznosu 847.978,98 eur, a najvećim dijelom odnose se na naknade koje se isplaćuju za novorođenu djecu, uskrsnice umirovljenicima, stipendije (učeničke, studentske, za deficitarna zanimanja) ,te subvencioniranje građanima dijela troška prijevoza pitke vode i odvoza fekalne kanalizacije. Preostali dio sredstava odnosi se na programe sadržane u Programu javnih potreba u socijalnoj skrbi i zdravstvu koje provode nositelji: Centar za socijalnu skrb, Centar za odgoj i obrazovanje VG, Gradsko društvo Crvenog križa VG, Udruge koje se bave socijalno-humanitarnom djelatnošću te Upravni odjel za društvene djelatnosti. Ovim sredstvima subvencioniraju se i troškovi hrane za pse pomagače, troškovi grobnog mjesta umrlih HRVI-a iz Domovinskog rata i umrlih hrvatskih branitelja iz Domovinskog rata, te dodjeljuje pomoć djeci poginulih branitelja i pomoć obiteljima s više djece.

Naknade građanima i kućanstvima u naravi izvršene su u iznosu 144.143,21 eur, a odnose se na sredstva utrošena za programe Crvenog križa, troškove prijevoza invalidnih osoba, te troškove stanovanja za samce ili obitelji koje se nalaze u nepovoljnoj socio-ekonomskoj i zdravstvenoj situaciji.

**Rashodi za donacije, kazne, naknade šteta i kapitalne pomoći**

Rashodi za donacije, kazne, naknade šteta i kapitalne pomoćiizvršeni su u iznosu od 2.413.754,34 eur ili 40,40% od godišnjeg plana.

*Tekuće donacije* iznose 2.156.665,28 eur, a izvršene su za potrebe programa javnih potreba u kulturi, javnih potreba u sportu i tehničkoj kulturi, za Vatrogasnu zajednicu Grada Velike Gorice, rashode za zdravstvene programe i programe u socijalnoj skrbi, za programe odgoja i obrazovanja, sredstva za provođenje aktivnosti zaštite okoliša, programe vjerskih zajednica, sredstva za političke stranke i drugo.

*Kapitalne pomoći* doznačene su trgovačkim društvima u vlasništvu Grada i iznose 251.243,06 eur. Trgovačkom društvu VG Vodooprskbi d.o.o. za financiranje troškova sanacije prometnica za potrebe EU projekta VG aglomeracija i gradnje komunalnih vodnih građevina javne vodoopskrbe i odvodnje.

***Rashodi za nabavu nefinancijske imovine***

***Rashodi za nabavu nefinancijske imovine*** izvršeni su u iznosu od 7.133.146,17 eur što je 11,48 % od godišnjeg plana.

Rashode za nabavu nefinancijske imovine čine:

* *Rashodi za nabavu neproizvedene dugotrajne imovine*
* *Rashodi za nabavu proizvedene dugotrajne imovine*
* *Rashodi za dodatna ulaganja na nefinancijskoj imovini*

**Rashodi za nabavu neproizvedene dugotrajne imovine**

Rashodi za nabavu neproizvedene dugotrajne imovineizvršeni su u iznosu od 185.230,18 eura i odnose se na rashode za otkup *zemljišta.*

**Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 6.732.119,93 eur ili 11,52% od godišnjeg plana.

Rashodi za *građevinske objekte* realizirani su u iznosu 5.820.092,28 eur. Ostvarena je realizacija veća u odnosu na isto razdoblje prethodne godine zbog većih ulaganja u kapitalne projekte Izgradnja novog bjekta PŠ u Dubrancu, izgradnja novog mosta u Čičkoj Poljani, te obnovu i izgradnju cesta.

Rashodi za *postrojenja i opremu* izvršeni su u iznosu od 636.059,63 eur. Od toga, na uredski namještaj i opremu odnosi se 61 tis eur, komunikacijsku opremu 8 tis eur, opremu za održavanje i zaštitu 87 tis eur, za sportsku i glazbenu opremu 8 tis eur, te uređaje, strojeve i opremu za ostale namjene 474 tis eur.

Rashodi za *knjige, umjetnička djela i ostale izložbene vrijednosti* izvršeni su u iznosu od 46.594,05 eur. Sredstva se odnose na knjige za potrebe školskih knjižnica, te knjiga za potrebe Gradske knjižnice.

**Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini izvršeni su u iznosu od 215.796,06 eur, što je 4,56% u odnosu na plan.

Ulaganja su najvećim dijelom izvršena na građevinskim objektima kao sanacija prometnica u projektu aglomeracije, zatim dodatna ulaganja u modernizaciju javne rasvjete.

***Izdaci za financijsku imovinu i otplate zajmova***

***Izdaci za financijsku imovinu i otplate zajmova*** iznose 1.129.906,70 eur i odnose se na otplatu glavnice dugoročnih kreditnih zaduženja, a koji su korišteni za financiranje kapitalnih projekata i koja su u otplati kroz sedmogodišnje razdoblje:

- Kredit iz 2018. godine za kapitalne projekte- gradsko groblje Kušanec, gradski bazen, objekt stara općina, Spomen dom 153. brigade, rasvjeta na gradskom stadionu te energetska obnova dječjeg vrtića Ciciban

- kredit iz 2020. godine za kapitalne projekte - gradsko groblje, ulica A.K.Miošića, prometna infrastruktura, parkiralište u Pucekovićevoj ulici, pump track staza, gradski bazen, dječji vrtić Selnica s prostorima društvene namjene, objekt- Stara općina, dodatna ulaganja D.D. Mala Buna, tehnička zaštita javnih površina- video nadzor

- Kredit iz 2022. godine za kapitalne projekte- nadogradnja dječjeg vrtića Žirek-Koprivnička ulica, uređenje prometne infrastrukture (Aglomeracija-saniranje prometenica)

- zajam iz državnog proračuna zbog namirenja nedostajućih sredstava potrebnih za povrat poreza i prireza izvršenog u 2022. godini, te zajma iz državnog proračuna za sanaciju šteta od potresa.

Stanje novčanih sredstava predstavlja stanje novca Grada i proračunskih korisnika jer se poslovanje odvija preko jedinstvenog žiro računa riznice i ono na početku razdoblja iznosi 394.715,65 eura, a na kraju izvještajnog razdoblja iznosi 119.029,23 eur.

**C. DODATAK - OBRAZLOŽENJE POSEBNOG DIJELA**

U nastavku kao dopunu podataka dajemo obrazloženje koje opisuje izvršenje programa, odnosno aktivnosti/projekta unutar programa za izvještajno razdoblje po pojedinom upravnom tijelu.

**Razdjel 001 – SLUŽBA GRADSKE UPRAVE**

Služba gradske uprave nadležna je za obavljanje stručnih, protokolarnih i savjetodavnih poslova iz djelokruga gradonačelnika i njegovog zamjenika. Nadalje, u okviru ove Službe obavljaju se poslovi javne nabave, poslovi upravljanja gradskom imovinom, pravni, kadrovski, administrativni, opći, tehnički te pomoćni poslovi za potrebe svih službi i upravnih odjela Grada. Također se obavljaju poslovi u svezi provedbe izbora i Civilne zaštite.

Planirani ukupni godišnji rashodi iskazani unutar programa Razdjela 001 u polugodišnjem izvještajnom razdoblju zabilježena je veća realizacija jer su održani lokalni i županijski izbori. Sredstva su plaćena za naknade tijelima za provođenje izbora, za troškove izbornog materijala, za troškove izborne promidžbe u ukupnom indeksu 52,57 % od godišnjeg plana.

Program **Javna uprava i administarcija** realizira se putem aktivnosti:

- Administrativno, tehničko i stručno osoblje, - Prava dužnosnika - Materijalni rashodi djelatnika gradske uprave

- Obavljanje redovne djelatnosti gradske uprave.

U okviru ovog programa planirana su proračunska sredstava koja su neophodna za neometano djelovanje Grada Velika Gorica kao nositelja gradske uprave sukladno Zakonu o lokalnoj i područnoj (regionalnoj) samoupravi, a odnose se na:

- naknade troškova zaposlenima (troškovi prijevoza na posao i s posla),

- prethodni, periodični i sistematski liječnički pregledi,

- naknade za rad zamjenika gradonačelnika koji dužnost obnaša volonterski, članovima povjerenstava i kolegija gradonačelnika

- stipendije i školarine za zaposlene

- nabavu materijala i energiju (gorivo, lož ulje, električna energija),

- rashodi za usluge (telekomunikacijske usluge, intelektualne usluge, zakupnine i najamnine za opremu),

- ostali nespomenuti rashodi poslovanja koje čine između ostalog troškovi premija osiguranja, protokola, sudske pristojbe),

- nabava nefinancijske imovine, odnosno postrojenja i opreme te ulaganja u računalne programe. Program je realiziran u ukupnom indeksu od 51,16%.

Unutar aktivnosti - *Administrativno, tehničko i stručno osoblje* rashodi su izvršeni prema planu proračuna, bruto plaće, doprinosi na plaće, naknade troškova zaposlenima i ostali rashodi za zaposlene u ukupnom indeksu od 52,86%.

Unutar aktivnosti - *Prava dužnosnika koji dužnost obnašaju profesionalno* izvršeni su rashodi prema planu proračuna bruto plaće, doprinosi na plaće, u ukupnom indeksu od 21,13% .

Unutar aktivnosti − *Materijalni rashodi djelatnika gradske uprave* izvršeni su rashodi prema planu proračuna - naknade troškova zaposlenima (putni troškovi, troškovi prijevoza, troškovi smještaja, jubilarne nagrade, prigodne nagrade – uskrsnice, dara djetetu do 15 godine starosti), rashodi za usluge (naknade za rad zamjenika gradonačelnika koji dužnost obavljaju volonterski članovima povjerenstava i kolegija gradonačelnika) i ostali nespomenuti rashodi poslovanja koje čine (stipendije i školarine za zaposlene) u ukupnom indeksu od 52,76%.

U okviru materijalnih rashoda djelatnika gradske uprave zabilježena je veća realizacija naknade troškova za prijevoz.

Zabilježena je veća realizacija ostalih naknada troškova zaposlenima i to Naknade za troškove prehrane.

Aktivnost − *Obavljanje redovne djelatnosti gradske uprave* u okviru koje se provode redovne djelatnosti gradske uprave – rashodi za uredski materijal i energiju (električna energija, lož ulje i gorivo), rashodi za usluge (telekomunikacijske, poštanske usluge, intelektualne, zakupnine, najamnine za opremu), ostali nespomenuti rashodi poslovanja (premije osiguranja, reprezentacija, članarine, pristojbe, troškovi sudskih postupaka), nabava nefinancijske imovine, odnosno postrojenja i opreme te ulaganja u računalne programe, realizirana je u ukupnom indeksu od 50,39% od planiranog godišnjeg iznosa.

Program – **Programi lokalne uprave** realizira se kroz aktivnosti i to:

• Sredstva proračunske zalihe

• Informiranje, promidžba i manifestacije

• Organiziranje i provođenje zaštite i spašavanja

• Izbori

• Potpore udrugama za provođenje programa od općeg dobra

U okviru ovog programa planirana su proračunska sredstava koja su neophodna za neometano djelovanje Grada Velika Gorica kao nositelja lokalne samouprave sukladno Zakonu o lokalnoj i područnoj (regionalnoj) samoupravi, a odnose se na:

• osiguranje proračunske zalihe

• troškovi za potrebe informiranja građana (elektronički mediji, video produkcija, promotivni tiskani materijali za potrebe informiranja građana)

• troškovi za potrebe organizacije gradskih aktivnosti

• potpore u vidu javnih poziva u civilnom sektoru

• troškovi za potrebe podrške manifestacijama od interesa za Grad

• Troškovi tekućeg održavanja postrojenja i opreme skloništa

• Usluge ispitivanja i servisiranja tehničke ispravnosti skloništa

• Sufinanciranje Gorske službe za Zaštitu i spašavanje

• Troškovi opremanja Stožera zaštite i spašavanja, osposobljavanja kroz redovno održavanje vježbi i opremanja postrojbi Civilne zaštite

• Ažuriranje planova zaštite i spašavanja,

• Provedba izbora

Aktivnost − *Informiranje, promidžba i manifestacije*, troškovi za potrebe informiranja građana (elektronički mediji, video produkcija, promotivni tiskani materijali za potrebe informiranja građana), troškovi za potrebe organizacije gradskih aktivnosti, potpore u vidu javnih poziva u civilnom sektoru te troškovi za potrebe podrške manifestacijama od interesa za Grad, realizirana je 83,32 % sukladno planiranoj dinamici realizacije Proračuna.

U okviru aktivnosti: Informiranje, promidžba i manifestacije zabilježena je veća realizacija materijalnih rashoda za grafičke i tiskarske usluge, usluge kopiranja i uvezivanja i slično te za ostale usluge od interesa za Grad Veliku Goricu. (provedba vrednovanja učinaka provedenih mjera Grada, suorganizacija konferencije Dani kriznog upravljanja, usluge prijevoza autobusom pojedinih udruga u Mjesnim odborima i Gradskim četvrtima i sl.).

Zabilježena je veća realizacija materijalnih rashoda kao potpora udrugama za provođenje programa od općeg dobra u Mjesnim odborima i Gradskim četvrtima na području Grada Velika Gorica.

Aktivnost − *Organiziranje i provođenje zaštite i spašavanja* u okviru koje se provodi redovno održavanje postrojenja i opreme skloništa, ispitivanje i servisiranje tehničke ispravnosti skloništa, sufinanciranje Gorske službe za zaštitu i spašavanje, opremanje Stožera zaštite i spašavanja, osposobljavanje i opremanje postrojbi Civilne zaštite, ažuriranje planova zaštite i spašavanja, realizirana je u ukupnom indeksu 76,77%.

Po pitanju realizacije Aktivnos*ti Izbori* - izvršeni su rashodi prema planu proračuna. Sredstva su plaćena za naknade za rad predstavničkih i izvršnih tijela, povjerenstva za provođenje izbora, za troškove izbornog materijala, za troškove izborne promidžbe. Iz županijskog proračuna dostavljena je naknada od 112.719,10 eur kojim su pokriveni troškovi izbora, te je aktivnost realizirana u ukupnom indeksu 57,55%.

Aktivnost - *Potpore udrugama za provođenje programa od općeg dobra* će se provoditi u drugom polugodištu tekuće godine.

Program **Upravljanje gradskom imovinom** realizira se putem Aktivnosti:

• Aktivnost – Stanovi i poslovni prostori u vlasništvu Grada

• Aktivnost – Ostale aktivnosti u vezi s upravljanjem imovinom,

• Kapitalni projekt - Ulaganja u dugotrajnu imovinu

U okviru ovog programa planirana su sredstva za financiranje rashoda vezanih uz održavanje gradske imovine (režijski troškovi, naplata potraživanja i sl.), kontrolu i skrb o stanovima i poslovnim prostorima u najmu/zakupu te ulaganja u dugotrajnu imovinu, naročito povećanje vrijednosti stečene imovine (građevinski radovi) te kupnju nove imovine (zemljišta odnosno namjenska sredstva za kupnju stanova). Predviđene aktivnosti su realizirane prema planiranoj vrijednosti i planiranoj dinamici realizacije proračuna u ukupnom indeksu od 33,32% od godišnjeg plana.

Aktivnost − *Stanovi i poslovni prostori u vlasništvu Grada* realizirana je 47,96% u odnosu na godišnji plan, a odnosi se na obvezu Grada kao vlasnika stanova i poslovnih prostora da pored redovnih režijskih troškova za svoju imovinu, istu i održava. Redoviti troškovi realizirani su sukladno planiranom, a troškovi održavanja sukladno ukazanoj potrebi.

Aktivnost – *Ostale aktivnosti u vezi s upravljanjem imovinom* realizirana je 24,52% u odnosu na godišnji plan. Radi se o aktivnosti za usluge tekućeg i investicijskog održavanja imovine i aktivnosti koja se ostvaruje sukladno realizaciji na prihodovnoj strani proračuna.

Kapitalni projekt − *Ulaganja u dugotrajnu imovinu* realiziran je 34,43% u odnosu na godišnji plan. Radi se o aktivnosti koja se ostvaruje sukladno realizaciji na prihodovnoj strani proračuna.

**Razdjel 002 - SLUŽBA GRADSKOG VIJEĆA**

Planirani ukupni godišnji rashodi iskazani unutar Programa i aktivnosti Razdjela 02 iznosili su 224.340,00 eura, a ostvareni su u iznosu od **78.654,70 eura**, odnosno 35,06% od godišnjeg plana.

Najveći dio planiranih rashoda ostvaren je u skladu s planom, dok je određeni dio rashoda, zbog svoje specifične namjene, izvršen sukladno potrebama i mogućnostima.

**Razdjel 003 - SLUŽBA MJESNE SAMOUPRAVE**

Planirani ukupni godišnji rashodi iskazani unutar programa i aktivnosti Službe mjesne samouprave (Razdjela 003) iznose **4.406.120,00** eur do 30. lipnja 2025. godine ostvareni su u iznosu od **2.395.714,95** euraodnosno **54,37 %.**

U programu - **Djelovanje i unapređenje mjesne samouprave**, a koji se provodi kroz aktivnost - *Redovne djelatnosti* podmirivani su troškovi utroška el. energije, loživog ulja, plina, peleta te potrebnog građevinskog i sitnog potrošnog materijala. Isto tako plaćani su i režijski troškovi (potrošnja vode, odvoz smeća, telefonske usluge). Za ove potreba utrošeno je **203.670,77** eurili **60,83 %** od planiranih sredstava.

Kroz aktivnost - *Male komunalne akcije* izvršeni su radovi na izgradnji , te redovnom i investicijskom održavanju društvenih, vatrogasnih i sportskih domova, te održavanju opreme u istima (klima uređaja, elektroinstalacija, sustava centralnog grijanja) te izgradnji sportskih terena i održavanju opreme na njima, kao i nabavi i održavanju opreme za održavanje zelenih površina.

U MO Šiljakovina izrađen je glavni projekt za dogradnju zgrade javne namjene .

U MO Selnica izgrađeno je igralište za mali nogomet.

U MO Jagodno izgrađeno je igralište za mali nogomet – umjetna trava.

U GČ Rakarje izgrađena je natkrivena terasa, te betonski plato kod društvenog doma.

U MO Velika Buna izvršeni su radovi na unutarnjem uređenju prostora na katu sportskog doma u Maloj Buni, te je izgrađena nova ograda kod društvenog doma u Velikoj Buni.

U MO Okuje postavljene su keramičke pločice u društvenom domu.

U MO Turopolje izgrađena je ograda na nogometnom igralištu.

U MO Novo Čiče završena je gradnja novog vatrogasnog doma, te je izrađen i postavljen namještaj i kuhinjska oprema u domu.

U MO Kozjača izvršeni su radovi na sanaciji sustava fekalne odvodnje u društvenom domu, te je nabavljen štednjak.

U MO Bukovčak izvršeni su radovi na uređenju društvenog doma.

U MO Vukovina izvršena je izrada fasade na vatrogasnom domu.

U MO Mraclin izvršeni su radovi na rekonstrukciji sanitarnog čvora u vatrogasnom domu.

U MO Donja Lomnica izgrađena je ograda na nogometnom igralištu, te ugradnja video nadzora.

U MO Ščitarjevo izvršeni su podopolagački radovi u vatrogasnoj garaži.

U MO Kuče nabavljena je i ugrađena oprema za kuhinju u društvenom domu, klima uređaj , te namještaj za prostorije Udruge umirovljenika.

U MO Lazina stavljena je PVC stolarija na društvenom domu.

U GČ Kurilovec izgrađena je rasvjeta na nogometnom igralištu ŠRC Udarnik

U MO Buševec Novo selo u tijeku su građevinski radovi na izgradnji novog vatrogasnog doma.

U GČ Miljenko Granić u tijeku je izgradnja nogometnog igrališta – umjetna trava.

Za potrebe MO Ščitarjevo, MO Mraclin, MO Turopolje, MO Vukovina, MO Lukavec, GČ Kurilovec, MO Velika Mlaka i MO Gradići nabavljene su traktorske kosilice, za potrebe MO Novo Čiče nabavljena je motorna kosilica i perilica rublja . Za MO Strmec Bukevski i MO Turopolje nabavljeni su i postavljeni klima uređaji.

Ukupno je utrošeno **1.376.292,89** eur odnosno **67,63 %** od planiranog.

U programu djelovanje i unapređenje mjesne samouprave, a kroz aktivnost - *Programske aktivnosti jedinica mjesne samouprave* utrošeno je **81.652,28** eur, ili **24,61%** od planiranog.

U sklopu programske aktivnosti jedinica mjesne samouprave, obavljeni su radovi i nabavljena oprema u mjesnim odborima i gradskim četvrtima, a sve prema odlukama

samih vijeća mjesnih odbora i gradskih četvrti.

U programu kapitalni projekt: dogradnja javno društvene zgrade u MO Gradići utrošeno je **670.729,84** eur, ili **42,79%** od planiranog.

Ciljevi izvedbe programa bili su povećanje kvalitete uvjeta rada GČ i MO i njihovih građana kao i udruga koje u njima djeluju, te osiguranje uvjeta za rekreativno bavljenje sportom u GČ i MO i ti su ciljevi realizacijom ovih programa i ostvareni.

**Razdjel 004 – SLUŽBA ZA FINANCIJE**

Planirani ukupni godišnji rashodi iskazani unutar programa Razdjela 004 za 2025. godinu iznose 6.214.225,00 eur, a u prvom polugodištu izvršeni su u iznosu od 2.303.136,59 eur odnosno 37,06% godišnjeg plana.

U programu – **Javna uprava i administracija** koji se provodi kroz aktivnost – *Administrativno, tehničko i stručno osoblje* izvršeni su rashodi (bruto plaće, doprinosi na plaće, službena putovanja i stručno usavršavanje, literatura) u opsegu i dinamici predviđeni godišnjim planom.

U programu - **Financijski i fiskalni poslovi** koji se provodi kroz aktivnost – *Dugoročno zaduživanje* izvršeni su rashodi u iznosu od 1.281.256,02 eur odnosno 36,90% od godišnjeg plana. Navedeni rashodi/izdaci odnose se na podmirenje redovne kamate, interkalarne kamate i glavnice dugoročnih kredita kojima je financirana izgradnja kapitalnih projekata:

* izgradnja gradskog groblja, gradskog bazena, Spomen doma 153. brigade, rasvjete na gradskom stadionu te energetska obnova DV Ciciban (Erste&Steiermarkische bank d.d.)
* za kapitalne projekte- gradsko groblje, ulica A.K.Miošića, prometna infrastruktura, parkiralište u Pucekovićevoj ulici, pump track staza, gradski bazen, dječji vrtić Selnica s prostorima društvene namjene, dodatna ulaganja D.D. Mala Buna, tehnička zaštita javnih površina- video nadzor (Erste&Steiermarkische bank d.d.),
* za kapitalne projekte - nadogradnja dječjeg vrtića Žirek-Koprivnička ulica, uređenje prometne infrastrukture (Aglomeracija-saniranje prometnica) (HPB banka),
* modernizacija javne rasvjete (HBOR)
* izgradnju nerazvrstanih cesta i dječjeg vrtića Kolareva (Erste&Steiermarkische bank d.d.)

Osim za podmirenje kamata i glavnica dugoročnih kredita navedeni rashodi odnose se i na podmirenje glavnice beskamatnog zajma iz državnog proračuna za sanaciju šteta od potresa i beskamatnog zajma isplaćenog na ime povrata poreza na dohodak temeljem utvrđenog godišnjeg obračuna, zbog ekonomskih posljedica uzrokovanih pandemijom Covid-19.

U istom programu, aktivnost – *Stručni poslovi utvrđivanja i naplate gradskih prihoda* realizirana je u iznosu od 711.478,18 eur ili 60,55% od plana. Utrošena sredstva predviđena su za podmirenje usluga utvrđivanja i naplate gradskih prihoda koje za Grad obavljaju Ministarstvo financija Porezna uprava Velika Gorica (gradski porezi, porez na dohodak), Gradsko stambeno gospodarstvo V. Gorica d.o.o. (komunalna naknada, spomenička renta, naknada za uređenje voda) i Stanica za tehnički pregled (dio iz naknade za uporabu javnih cesta).

Aktivnost – *Financijski rashodi* realizirana je u iznosu od 13.204,07 eur ili 33,01% od plana, a rashode čine troškovi platnog prometa i bankarske usluge (naknada za obradu kredita).

Aktivnost – *Održavanje sustava gradske riznice* realizirana je u iznosu od 46.132,44 eur ili 46,13% od plana proračuna. U okviru ovih rashoda najvećim dijelom financirano je redovno održavanje sustava gradske riznice, dok se manji dio odnosi na naknade FINA-e, za korištenje raznih Fina e-servisa i certifikata.

Aktivnost – *Kratkoročno zaduživanje* realizirana je u iznosu 710,78 eur ili 0,07% od plana. Rashode čine redovne kamate prema okvirnom kreditu ugovorenom za 2025. godinu za potrebe financiranja obrtnih sredstava. Obzirom da je Pravilnikom o planiranju u sustavu proračuna propisano da se kratkoročni primici i izdaci planiraju i iskazuju u Izvještaju o izvršenju u neto iznosu, a kako su za prvo polugodište 2025. godine primici bili veći od izdataka, iskazuju se samo primici u visini razlike ostvarenih primitaka i izvršenih izdataka, stoga nije bilo moguće iskazati izdatke unutar ove aktivnosti.

**Razdjel 005 – SLUŽBA ZA UNUTARNJU REVIZIJU**

Planirani ukupni godišnji rashodi u 2025. godini iskazani unutar programa Razdjela 005 iznose 140.780,00 eur, a u prvom polugodištu izvršeni su u iznosu od 72.983,83 eur odnosno 51,84% godišnjeg plana.

Ostvareni rashodi na polugodišnjoj razini u skladu su s planiranom realizacijom proračuna.

**Razdjel 006 – UPRAVNI ODJEL ZA KOMUNALNE DJELATNOSTI I PROMET**

Planirani ukupni godišnji rashodi iskazani unutar Programa i aktivnosti Razdjela 006 iznose 71.999.930,00 eur , a ostvareni su u iznosu od 12.464.128,89 eur odnosno 17,31 % od godišnjeg plana.

U programu – **Javna rasvjeta** koji se provodi kroz aktivnost – *Javna rasvjeta* - *potrošnja* izvršeni su rashodi u iznosu od 164.667,36 eur odnosno 27,44 %. Rashodi se odnose na troškove energije javne rasvjete, semafora, fontana, elektro punionica i povećanja snage na pojedinim dijelovima sustava javne rasvjete.

Za aktivnost - Javna rasvjeta - redovno održavanje izvršeni su rashodi u iznosu od 58.120,97 eur odnosno 48,43 %. Rashodi se odnose održavanje funkcionalnosti javne rasvjete odnosno popravak manjih kvarova na sustavu javne rasvjete te prebacivanje svjetiljaka sa starih drvenih stupova na nove betonske.

U kapitalnom projektu - *Javna rasvjeta -modernizacija* izvršeni su rashodi u iznosu od 18.687,50 eur odnosno 37,38 %. Rashodi se odnose na spajanje novih ormarića javne rasvjete na elektromrežu unutar transformatorskih stanica u suradnji s HEP-ODS.

Provođenjem programa ostvaruje se potrebna osvijetljenosti prometnica i javnih površina u cilju zaštite imovine i sudionika u prometu.

U programu – **Održavanje nerazvrstanih cesta** koji se provodi kroz aktivnost – *Redovno održavanje* izvršeni su rashodi u iznosu od 2.583.343,35 eur odnosno 68,89 %. Rashodi zimske službe za razdoblje izvješća iznose 608.136,99 eur, redovnog održavanja 1.051.258,83 eur , te rashodi redovnog održavanja većeg opsega 923.947,52 eur.

U programu – **Održavanje nerazvrstanih cesta** koji se provodi kroz aktivnost – *Izvanredno održavanje* nije bilo rashoda.

U kapitalnom projektu – *Nabava opreme* nije bilo rashoda.

U programu koji se provodi kroz kapitalni projekt – *Uređenje prometne infrastrukture* izvršeni su rashodi u iznosu od 77.848,69 eur odnosno 7,78 %. Rashodi se odnose na dodatna ulaganja na sanaciji dijelova prometnica koje se smatraju neprihvatljivim troškom projekta Aglomeracija Velika Gorica, a kojim su obnovljene ceste u punoj širini.

Provođenjem programa osigurana je veća sigurnosti i razina uslužnosti na prometnoj infrastrukturi na kojim je izvršeno uređenje ili obnova kolničke konstrukcije. Radovi na cestama obuhvatili su brigu oko kolničke konstrukcije, odvodnje uz prometnicu i održavanje košnjom trave i raslinja, te veliku zimsku službu.

U programu – **Održavanje javnih (zelenih) površina** koji se provodi kroz aktivnost – *Održavanje javnih zelenih i ostalih površina* izvršeni su rashodi u iznosu od 809.443,12 eur odnosno 35,98 %. Rashodi se odnose na rad male zimske službe, održavanje površina na kojima nije dopušten promet, održavanje zelenih površina u naselju Velika Gorica i ostalim naseljima, održavanje dječjih igrališta i održavanje građevina, uređaja i opreme javne namjene.

U programu – Održavanje javnih (zelenih) površina koji se provodi kroz aktivnost –*Čišćenje javnih površina* izvršeni su rashodi u iznosu od 535.118,22 eur , odnosno 44,59 %.

Rashodi se odnose na ručno i strojno čišćenje javnih površina i sakupljanje otpadaka na javnim površinama, te odvoz i deponiranje sakupljenog materijala.

Provedbom programa osiguran je uredniji i ugodniji okoliš javnih površina s posebnom pažnjom unutar središnjeg dijela grada koji se provodi svakodnevnim aktivnostima čišćenja javnih površina.

U programu – **Odvodnja atmosferskih voda** koji se provodi kroz aktivnost – *Redovno* *održavanje* izvršeni su rashodi u iznosu od 20.942,77 eur , odnosno 14,96 %. Rashodi se odnose na čišćenja slivnika, revizijskih okana i zatvorenog sustava oborinske odvodnje kao točkaste intervencije na sustavu.

Provedbom programa osigurava se bolja odvodnja zatvorenog sustava oborinske odvodnje s javnih i prometnih površina u naselju Velika Gorica.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt – *Građenje javnih površina i nabava* *opreme* ukupna realizacija odnosno rashodi iznose 728.580,90 eur odnosno 11,38 %. Rashodi se odnose na izgradnju pješačkih staza u Cvjetnom naselju, uređenju Kurilovečke šetnice i izgradnju dječjeg parka u Ulici M. J. Zagorke kod O.Š. N. Hribara te postavi igrala na dječjem igralištu u Starom Čiču. Isto tako rashodi se odnose na projektno tehničku dokumentaciju za pješačke staze na više lokacija kao i izradu prometnih elaborata.

U programu – **Gradnja objekata, nabava uređaja i opreme komunalne infrastrukture** koji se provodi kroz kapitalni projekt – *Građenje nerazvrstanih cesta* izvršeni su rashodi u iznosu 2.457.311,29 eur odnosno 22,53 %. Rashodi se u odnose na izgradnju Ulice A. Šenoe i Ulice Bratstvo I u Velikoj Gorici, Stepanske ulice u Donjoj Lomnici, izgradnju Ulice bana J. Jelačića i Horvatove ulice u GČ Kurilovec, Gradićke ulice u Gradićima, te izradu elaborata upisa cesta i prometnih elaborata za postavu prometne signalizacije i opreme.

U programu – Gradnja objekata, nabava uređaja i opreme komunalne infrastrukture koji se provodi kroz kapitalni projekt – *Gradnja gradskog groblja* nije bilo rashoda.

U programu – Gradnja objekata, nabava uređaja i opreme komunalne infrastrukture koji se provodi kroz kapitalni projekt – *Izgradnja javne rasvjete* cesta izvršeni su rashodi u iznosu 67.095,30 eur odnosno 35,31 %. Rashodi se odnose na instaliranje parkovne rasvjete u parku Cvjetno naselje i dječjem parku u Ulici M. J. Zagorke kod OŠ N. Hribara te izradu projektne dokumentacije za postavu nove javne rasvjete na više lokacija.

U programu – Gradnja objekata, nabava uređaja i opreme komunalne infrastrukture koji se provodi kroz kapitalni projekt – *Izgradnja oborinske kanalizacije* nije bilo rashoda.

Provedbom programa osiguravaju se preduvjeti za sigurnost u prometu u dijelu provedbe projekata, bolju i kvalitetniju prometna povezanost, što rezultira boljom kvalitetom života u dijelu naselja koji su obuhvaćeni programom izgradnje.

U programu – **Gradnja objekata, uređaja i nabava opreme** koji se provodi kroz kapitalni projekt *– Građenje objekata vodoopskrbe i odvodnje* izvršeni su rashodi u iznosu 251.243,06 eur odnosno 25,12 %. Rashodi se odnose na kapitalnu pomoć trgovačkom društvu VG vodoopskrba za zamjenu vodoopskrbnog cjevovoda u Ulici bana Josipa Jelačića te izgradnji vodovodne i sanitarne mreže prometnice S1 u poslovnoj zoni Vukovinsko polje.

Provedbom programa osigurava se sigurnija i kvalitetnija opskrba u dijelovima obuhvaćenih rekonstrukcijom ili izgradnjom nove infrastukture.

U programu – **Ostale komunalne aktivnosti** koji se provodi kroz aktivnost – *Izvršenje rješenja komunalnog redarstva* nije bilo rashoda.

U istom programu koji se provodi kroz aktivnost – *Ostale komunalne aktivnosti* izvršeni su rashodi u iznosu 2.784,59 eur odnosno 18,56 %. Rashodi se odnose na pokrivanje troškova prijevoza 10 preminulih osoba na obdukciju, troškova odvoza 10 tehnički neispravnih vozila s javnih površina te trošak povlaštenih parkirnih karata i potrošnje vode na urbanim zdencima u parkovima.

U istom programu koji se provodi kroz tekući projekt – *Katastarske izmjere* *na području* *GVG* izvršeni su rashodi u iznosu 13.238,07 eur odnosno 44,13 %. Rashodi se odnose na troškove Državne geodetske uprave za izlaganje katastarske izmjere u k.o. Kurilovec Novi i Gradići Novi.

U programu - **Izgradnja drugih objekata** koji se provodi kroz kapitalni projekt – *Izgradnja nathodnika na željezničkom kolodvoru* nije bilo rashoda.

U kapitalnom projektu *– Izgradnja dječjeg vrtića u Kolarovoj ulici* izvršeni su rashodi u iznosu od 30.000,00 eur odnosno 0,66 %. Rashod se odnosi na izvedbeni projekt izgradnje dječjeg vrtića u Kolarovoj ulici.

U kapitalnom projektu – *Izgradnja dječjeg vrtića u Pokupskoj ulici* izvršeni su rashodi u iznosu od 31.250,00 eur odnosno 0,88 %. Rashod se odnosi na izvedbeni projekt izgradnje dječjeg vrtića u Pokupskoj ulici.

U kapitalnom projektu *– Izgradnja autobusnog terminala* nije bilo rashoda.

U kapitalnom projektu – *Centar za starije osobe u Velikoj Gorici* nije bilo rashoda.

U kapitalnom projektu – *Izgradnja montažne sportske dvorane* izvršeni su rashodi u iznosu od 722.013,24 eur odnosno 59,18 %. Rashodi se odnose na radove kod izgradnje polivalentne balonske sportske dvorane.

U kapitalnom projektu – *Izgradnja škole u Kurilovcu* sa sportskom dvoranom izvršeni su rashodi u iznosu od 67.500,00 eur odnosno 0,96 %. Rashod se odnosi na izradu glavnog projekta izgradnje nove škole u Kurilovcu .

U kapitalnom projektu – *Dogradnja objekta OŠ E. Kumičića* nije bilo rashoda.

Provedbom programa započelo je ostvarivanje programa predškolskog i školskog odgoja i obrazovanja u neposrednom okruženju djece i roditelja, te zadovoljenje potreba cjelokupne lokalne zajednice.

U programu – **Prijevoz putnika u javnom prometu** koji se provodi kroz aktivnost – *Subvencije za javni prijevoz* izvršeni su rashodi u iznosu od 3.364.680,66 eur odnosno 46,73 %. Rashodi se odnose na subvenciju troškova javnog prijevoza.

Provedbom programa osigurana je mobilnost ljudi u najvećoj mjeri radi osiguravanja odlaska na posao ili u obrazovne ustanove te smjernice budućeg prijevoza putnika.

**Razdjel 007 - UPRAVNI ODJEL ZA PREDŠKOLSKI ODGOJ, ŠKOLSTVO I DRUŠTVENE DJELATNOSTI**

Planirani ukupni rashodi do 30.06.2025. godine iskazani unutar programa Razdjela – 007 iznosili su 66.934.065,00 eur, a ostvareni su u iznosu od 30.433.448,49 eur, odnosno 45,47% od godišnjeg plana. Svi programi javnih potreba koji se financiraju iz Gradskog proračuna u Razdjelu 007 odvijali su se u planiranim opsezima i predviđenom dinamikom provedbe.

GLAVA 00701 UPRAVNI ODJEL ZA PREDŠKOLSKI ODGOJ, ŠKOLSTVO I DRUŠTVENE DJELATNOSTI

Program **- Javna uprava i administracija** koji se provodi kroz aktivnost – *Administrativno, tehničko i stručno osoblje* je izvršen prema planu, čime je osigurana učinkovitost zaposlenih u lokalnoj samoupravi i omogućena pravovremena priprema prijedloga akata iz djelokruga Upravnog odjela za predškolski odgoj, školstvo i društvene djelatnosti.

Kroz program **Javne potrebe u socijalnoj skrbi i zdravstvu** koji se provodi kroz aktivnost – *Pomoć zdravstvenim i socijalnim ustanovama* podržan je rad internističke ambulante u Domu zdravlja Zagrebačke županije - Ispostavi Velika Gorica te rad dodatnog tima saniteta. Korisnici navedenih usluga su svi građani Velike Gorice kojima su takve zdravstvene usluge potrebne. Realizacija navedenih programa doprinosi ostvarenju planiranog cilja, a to je poboljšanje dostupnosti zdravstvenih usluga u lokalnoj zajednici te pomoći socijalno osjetljivim skupinama građana.

Program Javne potrebe u socijalnoj skrbi i zdravstvu koji se provodi kroz aktivnost -*Pomoć hrvatskim braniteljima i članovima njihovih obitelji* ostvaruje se kroz provedbu programa Priključenje stambenih objekata hrvatskih ratnih vojnih invalida i članova obitelji poginulih branitelja na komunalnu infrastrukturu te Pomoć za nabavu grobnog mjesta za pokojne hrvatske branitelje. Tijekom prvih 6 mjeseci 10 obitelj pokojnih hrvatskih branitelja ostvarile su pravo na pomoć za nabavu grobnog mjesta te je jedan HRVI ostvario pravo na umanjenje dijela obračunatog komunalnog doprinosa za gradnju obiteljske kuće. Provedba programa je ostvarila zacrtane ciljeve koji se odnose na pomoći ranjivim skupinama građana i stradalnicima Domovinskom rata.

Program Javne potrebe u socijalnoj skrbi i zdravstvu koji se provodi kroz aktivnost –*Pomoć umirovljenicima* – realiziran je za Uskrs dodjelom novčane pomoći umirovljenicima koji imaju mirovinu do 670,00 € te korisnicima nacionalne naknade. Pomoć je ostvarilo 6737 korisnika. Drugi dio programa bit će realiziran za Božić. Provedba navedenog programa koji je obuhvatio znatno veći broj korisnika u odnosu na prethodne godine doprinijela je ostvarenju zadanog cilja, a to je pomoć socijalno osjetljivoj skupini građana.

Program Javne potrebe u socijalnoj skrbi i zdravstvu koji se provodi kroz -aktivnost –*Pomoć za opremu novorođenog djeteta, aktivnost –Pogrebni troškovi, aktivnost-* *Subvencija troškova prijevoza osoba s invaliditetom, aktivnost-Jednokratne novčane* *pomoći građanima, aktivnost-Naknada za troškove stanovanja,* aktivnost – *Program za* *obitelji s više djece* realizira se sukladno zahtjevima korisnika, u opsegu i dinamikom predviđenom Programom javnih potreba u socijalnoj skrbi i zdravstvu za 2025. godinu. Kroz navedene aktivnosti pomaže se roditeljima novorođene djece, djeci s teškoćama u razvoju i osobama s invaliditetom, obiteljima u prevladavanju nepovoljne materijalne ili zdravstvene situacije te roditeljima koji imaju više djece.

Program Javne potrebe u socijalnoj skrbi i zdravstvu koji se provodi kroz aktivnost –*Zbrinjavanje beskućnika* realizirat će se tijekom zimskih mjeseci ako se tijekom ekstremne hladnoće pokaže potreba za smještajem korisnika.

Program Javne potrebe u socijalnoj skrbi i zdravstvu koji se provodi kroz –aktivnost *Potpore za programe socijalno-humanitarnog i zdravstvenog značenja* te aktivnost *Potpore za programe braniteljskih udruga* realiziran je u planiranom opsegu. Nakon provedene natječajne procedure podržan je rad 21 udruge iz područja socijalno – humanitarne i zdravstvene djelatnosti te 14 braniteljskih udruga. Kroz jednokratne financijske pomoći podržano je još 10 programa/projekta udruga iz područja socijalno-humanitarne i zdravstvene djelatnosti te 4 programa/projekta braniteljskih udruga. Podrška udrugama iz navedenih područja doprinosi širenju usluga u zajednici koje su usmjerene na ranjive skupine korisnika.

Program Javne potrebe u socijalnoj skrbi i zdravstvu koji se provodi kroz – aktivnost *Djelatnost Gradskog društva Crvenog križa Velika Gorica* realizira se u opsegu i dinamikom predviđenom Programom javnih potreba u socijalnoj skrbi i zdravstvu za 2025. godinu. Unutar ove aktivnosti sredstva su planirana za redovnu djelatnost Gradskog društva Crvenog križa te Službu traženja (najam prostora).

Program Javne potrebe u socijalnoj skrbi i zdravstvu koji se provodi kroz – aktivnost *Ostale socijalne usluge i novčane naknade* ostvaruje se kroz programe: Osobni asistent, Program Zaželi za Veliku Goricu, Savjetovalište za ovisnike, Ljetovanje djece iz socijalno ugroženih obitelji, Skrb za najmlađe, Pučka kuhinja, Vozilo za prijevoz osoba s invaliditetom, Posudionica ortopedskih pomagala te Pomoć djeci iz socijalno ugroženih obitelji i socijalno ugroženim obiteljima i samcima. Provedba navedene aktivnosti doprinosi ostvarenju zadanog cilja, a to je pružanje pomoći i usluge korisnicima sukladno Odluci o socijalnoj skrbi Grada Velike Gorice.

Program **Provedba Strategije za osobe s invaliditetom** provodi se kroz aktivnost -*Informiranje, komunikaciju i podizanje razine javne svijesti*, aktivnost - *Radno proizvodne* *aktivnosti*, aktivnost - *Savjetovalište za osobe s invaliditetom*, aktivnost - *Ostali oblici pomoći osobama s invaliditetom*, aktivnost - *Polisenzorne vježbe za djecu s* *teškoćama* te aktivnost - *Programi prevencije školskog neuspjeha*. Provedba navedenih aktivnosti doprinosi ostvarenju zadanog cilja, a to je poboljšanje kvalitete života osoba s invaliditetom, djece s teškoćama u razvoju te njihovih obitelji.

Program Provedba Strategije za osobe s invaliditetom koji se provodi kroz aktivnost – Pomoći osobama s invaliditetom – realiziran je za Uskrs dodjelom novčane pomoći osobama s invaliditetom koje imaju najviši stupanj oštećenja funkcionalnih sposobnosti te su sukladno tome korisnici inkluzivnog dodatka I., II. i III. razine. Pomoć je ostvarilo 908 korisnika. Drugi dio programa bit će realiziran za Božić. Provedba navedenog programa koji je obuhvatio veliki broj korisnika doprinijela je ostvarenju zadanog cilja, a to je pomoć socijalno osjetljivoj skupini građana.

Program - **Programi vjerskih zajednica** koji se provodi kroz aktivnost – *Donacije vjerskim zajednicama* ostvaren je sukladno Planu rasporeda sredstava financiranja javnih potreba iz razdjela Upravnog odjela za predškolski odgoj, školstvo i društvene djelatnosti u 2025. godini.

Osim potpora za redovnu djelatnost župa, u okviru ove aktivnosti sufinancirano je 7 projekata obnove i održavanja vjerskih objekata, i to u župama Svete Barbare, Navještenja Blažene Djevice Marije, Uzvišenja Svetoga Križa, Pohoda Blažene Djevice Marije, Blažene Djevice Marije Snježne te samostanu Družbe sestara Kraljice svijeta. Donacije su osigurale redovno održavanje vjerskih objekata i povećana je kvaliteta stanja vjerskih objekata što je ujedno i pokazatelj uspješnosti postavljenog cilja provedbe programa.

Program **Programi tehničke kulture** koji se provodi kroz aktivnost – *Potpora programima udruga tehničke kulture* izvršen je u opsegu i dinamikom predviđenom Programom javnih potreba u tehničkoj kulturi Grada Velike Gorice za 2025. godinu, čime je omogućena popularizacija tehničke kulture i bavljenje tehnološkim, informatičkim i drugim vještinama zainteresiranim građanima, djeci i mladima.

GLAVA 00702 KULTURA

Dio pozicija ostvaren je prema planiranoj dinamici, u skladu s Programom javnih potreba u kulturi Grada Velike Gorice za 2025. godinu, ali s manjim sredstvima u prvom dijelu godine.

Program **Zaštita spomenika kulture** koji se provodi kroz aktivnost – Javna plastika, aktivnost – Stari grad Lukavec, aktivnost Zaštita i održavanje tradicijske arhitekture, aktivnost – Zaštita i održavanje vjerskih objekata – spomenika kulture te aktivnost – Nematerijalna kulturna baština ostvarit će se do kraja godine. Radovi zaštite i obnove na kulturnim dobrima su ugovoreni a njihova se realizacija zbog opsega i složenosti provedbe očekuje u drugom dijelu godine.

U program Zaštite spomenika kulture uključeno je 9 projekata obnove kulturnih dobara. Iz gradskog proračuna sufinancira se pet (5) projekta tradicijskog graditeljstva u privatnom vlasništvu. U program su uključena kulturna dobra u vlasništvu Župe Navještenja Blažene Djevice Marije, Župe Alojzija Stepinca u Velikoj Gorici te Župe Pohoda Blažene Djevice Marije u Vukovini, Stari grad Lukavec. Navedeni projekti u skladu su s postavljenim ciljevima te pridonose njihovom ostvarenju: obnoviti, zaštititi i unaprijediti kulturnu baštinu te osigurati njezino korištenje na održiv način, stvoriti odgovarajuće standarde za gospodarsko korištenje baštine; zaštititi spomenička svojstava kulturnih dobara te na taj način produžiti vijek njihova trajanja; identificirati i valorizirati kulturnu baštinu kao temeljni kulturni kapital za oblikovanje kulturnog identiteta Grada. Projekti obnove kulturnih obara oštećenih u potresu u financiraju se uz financijsku potporu Ministarstva kulture i medija

Program **Poticanje kulturnog, umjetničkog i znanstvenog stvaralaštva** koji se provodi kroz aktivnost – Redovna djelatnost udruga za očuvanje tradicijske kulture, aktivnost - Manifestacije i ostale aktivnosti u kulturi, aktivnost - Nabava literature, aktivnost – Zajednica kulturno-umjetničkih udruga GVG, tekući projekt – Aktivnosti Zavoda za znanstveni i istraživački rad HAZU-a izvršen je u planiranom opsegu te su i postavljeni ciljevi ostvareni u planiranom opsegu, a to su: unaprijediti razvoj svih segmenata amaterskog kulturnog i umjetničkog stvaralaštva u riječi, glazbi, plesu, kazalištu i drugim umjetničkim izričajima; poticati znanstvenoistraživački i umjetnički rad na području Grada; prepoznati, vrednovati i poticati kulturno djelovanje građana, a posebno mladih i djece; poticati očuvanje i uporabu kulturnih dobara.

U okviru ovoga programa sufinanciraju se aktivnosti 40-tak udruga, znanstvenih institucija i drugih pravnih i fizičkih osoba koje se bave organizacijom kulturnih i znanstvenih programa/projekata.

Program **Kapitalna ulaganja u objekte kulture** koji se provodi kroz aktivnost – Redovno održavanje objekata kulture, kapitalni projekt - Izgradnja objekata za djelatnost kulture te kapitalni projekt – Obnova vile Bedeković ostvaren je prema planiranoj dinamici.

Program **Djelatnost ustanova u kulturi** proveden je u planiranom opsegu za prvi dio proračunske godine, a u skladu s Programom javnih potreba u kulturi Grada Velike Gorice za 2025. godinu. Provedene kulturne aktivnosti i projekti su pridonijeli ostvarenju postavljenih ciljeva: osigurati materijalne uvjete za djelovanje; zaštititi, prezentirati i promovirati kulturne djelatnosti te zadovoljiti raznovrsne kulturne i obrazovne potrebe građana Velike Gorice.

GLAVA 00703 ŠPORT

Program **Razvoj sporta i rekreacije** koji se provodi kroz aktivnosti – Zajednica športskih udruga GVG - funkcioniranje sustava športa, Športske udruge od posebnog značaja za Grad, Sportski savez osoba s invaliditetom, Sportska rekreacija građana i Vrhunski sport izvršen je u planiranom opsegu i dinamikom predviđenom Programom javnih potreba u sportu Grada Velike Gorice za 2025. godinu. Sredstva su utrošena za funkcioniranje i djelovanje rada sportskih udruga, za funkcioniranje Zajednice, za sportske priredbe, stipendije i školovanje kadrova te posebne programe Zajednice, za sufinanciranje rada sportskih udruga od posebnog značaja za Grad koje promoviraju Grad Veliku Goricu u Hrvatskoj i na međunarodnim natjecanjima, za rad sportskih udruga koje se bave rekreativnim sportom te za poticanje vrhunskog sporta, a sa svrhom ostvarivanja zadanih ciljeva Programa, a to su: ulaganje u razvoj mladih vrsnih sportaša radi stvaranja široke kvalitetne osnove kao uvjeta daljnjega napretka i očuvanja dostignute razine kvalitete sporta Grada Velike Gorice, očuvanje postojeće sportske kvalitete koja potiče razvoj sporta i doprinosi ugledu Grada Velike Gorice, poticanje uključivanja u sport što većeg broja građana, osobito djece i mladeži.

Tekući projekt – Ostale aktivnosti izvršava se redovito nakon provedbe Javnog poziva za dodatne aktivnosti sportskih udruga, kao što je to i predviđeno Programom javnih potreba u Grada Velike Gorice za 2025. godinu sa ciljem omogućavanja odvijanja dodatnih projekata sportskih udruga.

Isti Program koji se provodi kroz aktivnost – Školski sportski savez je izvršen prema planu, ali manjim iznosom zbog manjeg broja održanih školskih sportskih natjecanja u prvoj polovici 2025. godine.

Također, isti Program koji se provodi kroz aktivnost – Redovna djelatnost športske ustanove, aktivnost – Djelatnost športska dvorana i aktivnost – Djelatnost-Gradski bazen izvršen je predviđenom dinamikom utvrđenom Programom javnih potreba u športu Grada Velike Gorice za 2025. godinu, ali u nešto manjem opsegu od planiranog zbog manjih materijalnih rashoda. Sredstva su utrošena za djelatnost Ustanove za upravljanje Športsko rekreacijskim centrom Velika Gorica za plaće i ostala materijalna prava radnika, za energiju, naknade za rad predstavničkih i izvršnih tijela te sredstva za izgradnju i održavanje športskih objekta – ŠRC-a, Gradske športske dvorane i Gradskog bazena.

GLAVA 00704 PROTUPOŽARNA ZAŠTITA

Program **Razvoj vatrogastva i pružanje protupožarne zaštite** koji se provodi kroz aktivnost -Djelatnost Vatrogasne zajednice Grada Velike Gorice provodi se sukladno ugovoru.

Program Razvoj vatrogastva i pružanje zaštite od požara koji se provodi kroz aktivnost – Ostale aktivnosti DVD-a izvršen je u planiranom opsegu. Grad je osigurao sredstva i potpisao ugovore s 13 dobrovoljno vatrogasnih društava koja su nakon provedenih projekata unaprijedila vatrogastvo u svom mjestu.

Program Razvoj vatrogastva i pružanje zaštite od požara koji se provodi kroz aktivnost – Redovna djelatnost Javne vatrogasne postrojbe – do zakonskog standarda ostvarila se planiranom dinamikom, a aktivnost Redovna djelatnost Javne vatrogasne postrojbe – iznad zakonskog standarda izvršena je u planiranom opsegu sukladnu planu rada Javne vatrogasne postrojbe.

GLAVA 00705 PREDŠKOLSKI ODGOJ

U programu **Šire javne potrebe u predškolskom odgoju** koji se provodi kroz aktivnosti – Programi predškolskog odgoja, Ostale aktivnosti i tekući projekt Djelatnost „Dadilja“ sredstva su utrošena planiranom dinamikom za sufinanciranje predškolskih programa za djecu s prebivalištem na području Grada Velike Gorice u vrtićima Grada Zagreba, za djecu u privatnim dječjim vrtićima, za djecu koja ostvaruju programe u Poliklinici SUVAG i djecu u obrtima dadilja. Provedbom programa ostvareni su postavljeni ciljevi osiguravanja predškolskog programa za djecu u različitim sustavima predškolskog odgoja koja nisu obuhvaćena redovnom djelatnosti predškolskog odgoja u vrtićima kojima je osnivač Grad Velika Gorica. U svibnju je proveden upis u dječje vrtiće putem nacionalne platforme e-upis koji omogućava jednostavan upis djece u dječje vrtiće. U dječje vrtiće je u pedagošku godinu 2025/26. upisano je oko 500 djece čime se pridonosi ostvarenju strateških ciljeva osiguravanja dostupnosti dječjih vrtića svoj djeci koja ostvaruju pravo na institucionalni predškolski odgoj i obrazovanje. Sredstva koja su namijenjena za provedbu Ostalih aktivnosti utrošit će se krajem godine za troškove provedbe Škole klizanja za djecu iz dječjih vrtića na području Grada Velike Gorice.

Program **Javne potrebe u predškolskom odgoju** koji se provodi kroz aktivnost – Redovna djelatnost izvršen je u planiranom opsegu i dinamikom predviđenom Programom javnih potreba u predškolskom odgoju. Sredstva su utrošena za plaće i materijalna prava zaposlenih u sustavu predškolskog odgoja te za osiguravanje materijalnih uvjeta u dječjim vrtićima. Omogućena je provedba redovitih programa njege, odgoja, obrazovanja, prehrane, zdravstvene zaštite i socijalne skrbi djece predškolske dobi čime su ostvareni postavljeni ciljevi osiguravanja provedbe programa predškolskog odgoja i održivosti predškolskog sustava u dječjim vrtićima kojima je osnivač Grad Velika Gorica.

GLAVA 00706 ŠKOLSTVO

Program **Javne potrebe u školstvu** kojim se financira djelatnost osnovnih škola Grada Velike Gorice, a provodi se kroz aktivnost – Djelatnost škola - iznad zakonskog standarda, aktivnost – Djelatnost škola - do zakonskog standarda i aktivnost – Dodatne usluge u obrazovanju izvršen je u opsegu i dinamikom predviđenom Programom javnih potreba u školstvu Grada Velike Gorice za 2025. godinu. Time su ostvareni ciljevi Programa, odnosno osiguran minimalni zakonski standard djelatnosti odgoja i obrazovanja u osnovnim školama kojima je osnivač Grad Velika Gorica iz decentraliziranih sredstava, osigurana su sredstva za materijalne troškove osnovnih škola, energente, prijevoz učenika, materijal, dijelove i usluge tekućeg i investicijskog održavanja, dodatna ulaganja u objekte škola, nabavu nove i zamjenu dotrajale opreme u objektima osnovnih škola kojima je osnivač Grad Velika Gorica, kao što su osigurana i sredstva za dodatne usluge u obrazovanju odnosno provedbu projekata Vlade RH u osnovnim školama „Školska shema“ i „Nabava menstrualnih higijenskih potrepština za učenice osnovnih škola“.

Program **Šire javne potrebe u školstvu** koji se provodi kroz aktivnost – Natjecanja, aktivnost – Stipendije i ostale potpore, tekući projekt – Škola plivanja i tekući projekt – Ostali projekti u školstvu izvršen je za natjecanja u znanju, dodjelu Gradskih stipendija, provedbu škole plivanja za učenike 3. razreda i za ostale projekte u školstvu koji su se pojavili u prvoj polovici godine, izvršeni su u planiranom opsegu i dinamikom predviđenom Programom javnih potreba u školstvu Grada Velike Gorice za 2025. godinu.

Isti Program koji se provodi kroz tekući projekt – Svako dijete ima pravo na obrazovanje VIII je izvršen opsegom i dinamikom predviđenim Sporazumom o partnerstvu u provedbi projekta „Svako dijete ima pravo na obrazovanje“ iz sredstava Europskog socijalnog fonda za osiguravanje pomoćnika u nastavi učenicima s teškoćama u osnovnim školama Grada Velika Gorice.

Na kraju, isti Program koji se provodi kroz aktivnost – Produženi boravak, aktivnost – Izvanučionička nastava i aktivnost – Redovna djelatnost osnovnih škola – Državna riznica, izvršen je opsegom i dinamikom predviđenim Programom javnih potreba u školstvu Grada Velike Gorice za 2025. godinu, a za isplatu plaća i ostalih materijalnih prava zaposlenih u osnovnim školama i sufinanciranje troškova programa „Škola u prirodi“, dok će se aktivnost – Udžbenici i ostali nastavni materijal za učenike osnovnih škola izvršiti u drugoj polovici 2025. godine. U OŠ Nikole Hribara provodi se i Tekući projekt – ERASMUS+ kojim se razmjenjuju iskustva i dobre prakse učitelja i učenika škole sa školama partnerima iz drugih zemalja Europske unije.

GLAVA 00707 DJECA I MLADI

Program **Djelovanje za djecu i mlade** koji se provodi kroz aktivnosti - Akcija «Velika Gorica – prijatelj djece», Potpora programima udruga mladih, Prevencija neprihvatljivih ponašanja djece i mladih, Promidžba i informiranje, Gorički klub mladih i Dječje gradsko vijeće je djelomično izvršen, jer će se većina planiranih aktivnosti održavati u drugoj polovici godine.

Isti Program koji se provodi kroz aktivnost - Redovna djelatnost Centra izvršen je opsegom i dinamikom predviđenim Programom javnih potreba za djecu Grada Velike Gorice za 2025. godinu. Centar za djecu mlade i obitelj Velika Gorica provodio je planirane aktivnosti u skladu s potrebama djece, mladih i roditelja u zajednici.

**Razdjel 008 - UPRAVNI ODJEL ZA GOSPODARSKI RAZVOJ, POLJOPRIVREDU I FONDOVE EU**

Program **Jačanje gospodarstva** koji se provodi kroz aktivnosti - Poticanje poduzetništva, Stipendije za deficitarna zanimanja, Poticaji mentorima praktične nastave, Ostale aktivnosti za poticanje investicija, Priprema i provedba projekata – EU fondovi i Startup VG Poduzetnički inkubator te kapitalni projekti – Interwine izvršen je u apsolutnom iznosu od 883.039,98 eur ili 70,76 %.

Aktivnost - *Poticanje poduzetništva* realizirana je u iznosu od 621.105,00 eur ili 97,97 %.

Kroz navedenu aktivnost Grad raspisao natječaje za dodjelu potpora poduzetnicima početnicima, za proizvodne i neproizvodne djelatnosti te za očuvanje i razvoj tradicijskih, deficitarnih i proizvodnih djelatnosti te kroz subvenciju dodijelio 351 potporu poduzetnicima i obrtnicima.

Aktivnost - *Stipendije za deficitarna zanimanja* realizirana je u iznosu od 50.820,00 eur ili 46,62 %.

Stipendiju je primilo 121 učenika srednjih strukovnih škola koji se izučavaju za deficitarna obrtnička zanimanja, a polaznici su 1., 2. i 3. razreda.

Aktivnost - *Poticaji mentorima praktične nastave* nije realizirana jer se realizacija očekuje u drugoj polovici proračunske godine.

Aktivnost - *Ostale aktivnosti za poticanje investicija* realizirana je u iznosu od 2.628,28 eur ili 52,57 %.

Godišnja pretplata za Info.Biz usluge – Premium paket, Financijske agencije (Fina). Putem Info.Biz usluge imamo uvid u ključne informacije bitne za procjenu uspješnosti i provjeru pouzdanosti postojećih i potencijalnih poslovnih partnera te investitora.

Izrada elaborata – popis katastarskih čestica i nositelja stvarnog prava na katastarskim česticama u Poslovnoj zoni Vukovinsko polje u svrhu ažuriranja u JRPI Ministarstva gospodarstva.

Aktivnost – *Priprema i provedba projekata – EU fondovi* ostvarena je u iznosu od 189.050,46 eur ili 99,50 %.

Navedeni iznos odnosi se na troškove izrade analize postojećih stanja građevine OŠ Eugen Kumičić i OŠ Rakarje /Pleso koja je bila potrebna radi pripreme proširenja kapaciteta dogradnjom postojeće i izgradnjom nove škole te prijavom na sufinanciranje najavljeno za drugu polovicu ove godine. Preostali dio sredstava za pripremu i provedbu projekata realizirao se za pripremu projektne dokumentacije za izgradnju, dogradnju i rekonstrukciju područnih škola.

Aktivnost – *Startup VG Poduzetnički inkubator* ostvaren je u iznosu od 18.698,05 eur ili 7,48 %.

Nakon što je uspješno dovršen projekt izgradnje Poduzetničkog inkubatora, u ovoj godini provodi se projekt opremanja i uređenja interijera inkubatora koji je sufinanciran sredstvima Zagrebačke županije. U prvoj polovici godine uređen je interijer inkubatora i nabavljena potrebna oprema. Proveden je postupak nabave i izbor izvođača za izgradnju fotonaponske elektrane. Završetak radova na izgradnji elektrane je 02.09.2025., te se sukladno navedenome očekuje i realizacija planiranih sredstava za drugi dio godine. Ove godine je nastavljena provedba Predinkubacijskog programa kojim se educira mlade poduzetnike početnike te kroz edukaciju potičemo razvoj startupova, inovacija, osnivanje novih poduzeća te otvaranje novih radnih mjesta. Kroz navedenu aktivnost redovno se održava oprema, dizala, i strojarska oprema objekta.

Projekt - *Interwine* ostvaren je u iznosu od 738,19 eur ili 1,85 %.

Ukupan iznos realiziranih troškova odnosi se dijelom za izradu digitalizirane mape Turopolja u svrhu dizajna prostora i opreme na adresi Šetalište Franje Lučića 15 (dvije prostorije u prizemlju) te dijelom za troškove prijevoza te prehrane djelatnika (Ivana Grljević i Ivan Čobanov) s obzirom da se navedeni troškovi uz plaće sufinanciraju kroz projekt.

Program **Potpora poljoprivredi i zaštita životinja** tematski je razdijeljen na sedam aktivnosti: Subvencije poljoprivrednicima, Promicanje poljoprivrede, Uređenje poljoprivrednog zemljišta i poljskih puteva, Provođenje zdravstvenih i veterinarskih usluga, Utilizacija, Uređenje zemljišta za zbrinjavanje otpada i Prirodne nepogode, te Tekući projekt – Gradski vrtovi.

Unutar programa rashodi su ostvareni u iznosu od 327.799,44 eur ili 58,38 %.

U okviru aktivnosti - *Subvencije poljoprivrednicima* u razdoblju od 01.01.2025. – 30.06.2025. godine raspisan je natječaj za dodjelu potpora male vrijednosti u poljoprivredi u 2025. godini za 14 mjera.

Za mjeru 13. - Potpora za nabavu poljoprivrednih strojeva i opreme natječaj je bio otvoren do 11.4.2025. godine i za ovu mjeru potporu je ostvarilo 18 poljoprivrednika.

Za mjeru 6. – Potpora za baždarenje prskalica, mjeru 10.- Potpora za uzgoj i držanje izvornih i zaštićenih pasmina domaćih životinja i za mjeru 12. - Potpora za nabavu mreža za pokrivanje bala i tunela za spremanje sijena natječaj je bio otvoren do 30.6.2025. godine, a potporu je ostvarilo 15 poljoprivrednika.

Za ostalih deset mjera otvoren natječaj će biti okončan u drugom dijelu godine.

Sukladno tome rashodi su ostvareni u iznosu od 43.476,00 eur ili 43,48 %

U okviru aktivnosti - *Promicanje poljoprivrede* održana je manifestacija „Dani jagoda u Velikoj Gorici“ kojom se omogućuje proizvođačima s područja Grada prodaja jagoda i proizvoda od jagoda na prostorima izvan tržnice.

Objavljen je Natječaj za dodjelu financijskih potpora udrugama za provedbu programa i projekata iz područja poljoprivrede, lovstva i zaštite životinja u 2025. godini. Na natječaj je pristiglo 25 prijava slijedećih udruga: Športsko ribolovna udruga Odra Velika Gorica, Plemenita opčina turopoljska, Lovačko društvo „Šljuka“ Šćitarjevo, Udruga vinogradara i vinara „Grozd“, Lovačko društvo „Stari Gaj“ Mraclin, Pčelarska udruga „Turopolje“, Lovačko društvo „Fazan“ Donja Lomnica, Lovačko društvo „Slavuj“ Dubranec, Lovačko društvo „Srna“ Velika Gorica, Društvo za uzgoj i zaštitu malih životinja Velika Gorica 2005., Kinološki klub velika Gorica, Lovačko društvo "Zec" Lukavec, Z-EKO, Udruga uzgajatelja malih životinja –Turopolje, Udruga uzgajatelja Posavske kukmaste kokoši „Kukmica“, Lovačko društvo „Kuna“ Kravarsko-Ključić Brdo, Udruga konjara "Konjska snaga", Konjički klub „Agramer“, Lovačko društvo „Srndać“ Vukovina, Lovačko društvo „Lovac“ Velika Gorica, Lovačko društvo „Trčka“ Novo Čiče, Udruga orača zagrebačke županije, Hrvatski klub njemačkih oštrodlakih ptičara, Udruga konjara „Hrvatski posavac“ Turoplje i Kinološko društvo „Velika Gorica“.

Unutar aktivnosti rashodi su ostvareni u iznosu 55.200,00 eur ili 69,00 %.

U okviru aktivnosti - *Uređenje poljoprivrednog zemljišta i poljskih puteva* - planirana su sredstva za troškove uređenja poljoprivrednog zemljišta i poljskih putova, te za zemljišne izmjere i sređivanje vlasništva i posjedništva poljoprivrednog zemljišta u vlasništvu države. Poljski putovi se uređuju prema zahtjevima Mjesnih odbora.

Unutar navedene aktivnosti rashodi su ostvareni u iznosu 94.433,40 eur ili 70,37 % od godišnjeg plana.

U okviru aktivnosti - *Provođenje zdravstvenih i veterinarskih usluga* obuhvaćeno je zbrinjavanje napuštenih i izgubljenih životinja sukladno Zakonu o veterinarstvu, Zakonu o zaštiti životinja i Odluci o uvjetima i načinu držanja kućnih ljubimaca i načinu postupanja s napuštanim i izgubljenim životinjama te divljim životinjama. Životinje se smještaju u Sklonište za životinje Velika Gorica. U navedenom periodu u sklonište je primljeno 177 psa.

Rashodi su ostvareni u iznosu od 97.497,24 eur ili 49,74 % od godišnjeg plana.

U okviru aktivnosti - *Utilizacija* podrazumijeva skupljanje i odvoz životinjskih lešina s javnih površina kojeg su jedinice lokalne samouprave dužne osigurati temeljem Zakona o veterinarstvu. Navedenu uslugu provodi Veterinarska stanica Velika Gorica d.o.o..

Unutar navedene aktivnosti rashodi su ostvareni u iznosu 4.300,00 eur ili 35,83 % od godišnjeg plana.

U okviru aktivnosti - *Uređenje zemljišta za zbrinjavanje otpada* nije bilo potrebe zbrinjavati životinjski otpad uslijed pojave svinjske kuge, bruceloze, ptičje gripe i dr., odnosno uništavati biljne ostatke uslijed pojave smrdljive snijeti i sl.

Aktivnost - *Prirodne nepogode* obuhvaća subvencioniranje premije osiguranja biljne i stočarske proizvodnje te naknadu štete fizičkim i pravnim osobama.

Subvencioniranje premije osiguranja je program osiguranja za poljoprivrednike kojim se odobrava potpora za sklopljenu policu osiguranja za tekuću godinu od rizika mraza, tuče, požara i udara groma, olujnih vjetrova, gubitka kvalitete plodova voća i povrća, bolesti i uginuća životinja u visini 25 % iznosa ukupne premije za tekuću godinu, ali ne više od 1.500,00 eur.

Sukladno planu rada natječaj će biti okončan u drugom dijelu godine.

Tekući projekt – *Gradski vrtovi* odrazumijeva uređenje i opremanje obradivog zemljišta u vlasništvu Grada Velike Gorice radi davanja dijela obradivog zemljišta na korištenje građanima grada Velike Gorice u svrhu proizvodnje hrane (povrće i jagodasto voće), začinskog bilja i cvijeća za vlastite potrebe. U prvom dijelu 2025. godine započelo se sa opremanjem još jednog gradskog vrta u Ulici Jurja Dobrile.

U prvom dijelu godine potpisan je ugovor o davanju na korištenje vrtne parcele na obradivom zemljištu sa 10 novih korisnika, a sa 84 stara korisnika ugovor je obnovljen. Uz to redovito se obavlja kontrola i nadzor dodijeljenih vrtnih parcela.

Rashodi su ostvareni u iznosu od 32.892,80 eur, odnosno 93,98 % od godišnjeg plana.

Odsjek pored navedenog, u suradnji s poljoprivrednom inspekcijom radi i na suzbijanju ambrozije na poljoprivrednim površinama, te uređenju zapuštenog i zaraslog zemljišta.

**Razdjel 009 – UPRAVNI ODJEL ZA PROSTORNO PLANIRANJE, GRADITELJSTVO I ZAŠTITU OKOLIŠA**

Rashodi programa - **Javna uprava i administracija** ostvareni su u iznosu od 355.593,59 eur , od-nosno 48,17% od godišnjeg plana.

Rashodi programa - **Prostorno uređenje i unapređenje stanovanja** ostvareni su u iznosu od 144.229,76 eur , odnosno 26,63% od godišnjeg plana.

Aktivnost - *Izrada prostornih planova* realizirana je 29,75% od predviđenog iznosa za potrebe završetka izrade Stručne podloge za izradu Generalnog urbanističkog plana grada Velike Gorice, za izradu Analize postojećeg stanja građevine za osnovne škole u periurbanim sredinama, za izradu Analize zaprimljenih zahtjeva za izradu IV. izmjena i dopuna Prostornog plana uređenja Grada Velike Gorice, za Obradu, vektorizacija i unos prostorno planske dokumentacije - tehni-čka priprema GUP Grada Velike Gorice te privremene situacije za: Izradu IV. izmjena i dopuna Prostornog plana uređenja Grada Velike Gorice, Izradu Strateške studije utjecaja na okoliš VI. ciljanih izmjena i dopuna Prostornog plana uređenja Grada Velike Gorice, Izradu Strategije zele-ne urbane obnove, Izradu Atlasa krajobraza koji dokumenti su nužni za kvalitetnu izradu izmje-na i dopuna ili izradu novih prostorno-planskih dokumenata.

Kapitalni projekt - *Primjena koncepta Pametnih gradova* - realiziran je u visini od 22,18% od predviđenog iznosa utrošeno je na izradu prostorne analize i vizualizacije objekata na području Grada Velike Gorice za određivanje solarnog potencijala, ali i za utvrđivanje lokacija postojeće i potrebne sadnje. Isto je sufinancirano od Fonda za zaštitu okoliša i energetsku učinkovitost.

Rashodi programa – **Zaštita okoliša** ostvareni su u iznosu od 696.563,10 eur , odnosno 24,53% od godišnjeg plana.

Aktivnosti – *Upravljanje energijom* – do kraja lipnja nije bilo utroška sredstava s ove pozicije, budući da još nije izrađena Studija opravdanosti davanja koncesije za distribuciju toplinske e-nergije. Ista će biti izrađena do kraja godine.

Aktivnost – *Edukacija i podizanje ekološke svijesti* realizirana je u visini 37,65% planiranog iznosa. U sklopu ove aktivnosti sufinancirana je provedba edukacijskih radionica o zaštiti okoli-ša i gospodarenju otpadom tijekom manifestacije ''VG fest 2025'' te je održana Predstava Uzbu-na u plastičnom carstvu - Dan planeta zemlje - OŠ Vukovina.

Aktivnost – *Gospodarenje otpadom* – realizirana je u visini 34,25% predviđenog iznosa. U sklopu ove aktivnosti, sredstva su utrošena na uređenje Reciklažnog dvorišta Velika Gorica od postavljanja rampe do hortikulturnog uređenja. Nadalje, sredstva su utrošena i na odvoz građe-vinskog otpada koji sadrži azbest, na izradu analize sastava i morfoloških karakteristika otpada temeljem terenskih ispitivanja te na edukativne i promotivne aktivnosti u sklopu EU projekta Izgradnja i opremanje Reciklažnog dvorišta Velika Gorica u Gradu Velikoj Gorici financiranog iz Nacionalnog plana oporavka i otpornosti. Nadalje, podmireni su i računi za plaćanje cijene javne usluge za sve korisnike javne usluge na obračunskim mjestima javne usluge u naseljima Mraclin, Buševec i Lazi Turopoljski.

Aktivnost *- Čišćenje divljih deponija* – realizirana je u visini 29,77% predviđenog iznosa. U sklopu ove aktivnosti sredstva su utrošena na čišćenje divljih deponiji na raznim lokacijama u Lazini Čičkoj, Petini, Obrezini, Šcitarjevu te su nabavljeni novi stupovi i nove nadzorne kamere.

Kapitalni projekt - *Izgradnja odlagališta Mraclinska Dubrava* - realiziran je u visini 16,37% pre-dviđenog iznosa, a sredstva su utrošena na izradu izvještaja o preostalom kapacitetu na odlagali-štu Mraclinska Dubrava te na radovima II. faze proširenja Odlagališta Mraclinska Dubrava.

Kapitalni projekt *– Velika Gorica Solarni Grad – ODBROJAVANJE* – projekt je završen u pot-punosti. Sredstva sub realizirana u 100,00% - tnom iznosa, a odnose se na prijenos sredstava sa Grada kao vodećeg partnera, na Veleučilištu Veliku Goricu kao partnera na projektu.

Kapitalni projekt *– Energetska učinkovitost* - sredstva će biti su utrošena u drugom dijelu godine nakon izrade projektne dokumentaciju za energetsku obnovu objekata.

Tekući projekt – *META BUILD – GVG* - realiziran je u visini 16,59% predviđenih sredstava, a sredstva će biti utrošena za izradu geodetske situacije stvarnog stanja terena na lokaciji izrade bušotine potrebne za provedbu projekta.

Rashodi programa - **Zaštita, očuvanje i unapređenje zdravlja** ostvareni su u iznosu od 331.126,16 eur , odnosno 20,69% od godišnjeg plana koji iznosi 1.600.275,00 eur .

Aktivnost – *Deratizacija i dezinsekcija* realizirana je u visini 28,15% planiranog iznosa. Dezin-sekcija i deratizacija javnih građevina i javnih površina na području Grada provodi se sukladno propisima o javnom zdravstvu.

Aktivnost – *Zaštita prirode i poboljšanje kvalitete zraka* - realizirana je u visini 73,68% predvi-đenih sredstava, a sredstva su utrošena na provedbu aktivnosti u sklopu projekta Zeleni labora-torij financiranog od Fonda za zaštitu okoliša i energetsku učinkovitost sa 80%, kao što su: sad-nja stabala i edukacije građana. Ujedno, sredstva su utrošena i na održavanje mjerne stanice u Donjoj Lomnici.

Kapitalni projekt - *Pametna mobilnost* - sredstva su realizirana u visini - 9,50% plana. U okviru ovog projekta financiralo se upravljanje i vođenje sustava javnih gradskih bicikala.

Kapitalni projekt - *Urbani razvoj grada* - uređenje javnih zelenih površina - sredstva su realizira-na je u visini 20,68% predviđenih sredstava, a utrošena su za izradu geodetske situacije i pro-jektne dokumentacije za Pješačko biciklistička staza iznad oborinskog kanala 2 te projektne do-kumentacije biciklističke staze u GČ Kurilovec – produžetak Japine, u svrhu stavljanja u funkci-ju poljskog puta na kojem su nove lokacije divljih deponija te projekti uređenja prostora parkova kao što su npr. tehnička dokumentacija za Paviljon kod Pump trecka, Izrada ograde periurbanog vocnjaka OŠ Nikole Hribar.

Kapitalni projekt - *Razvoj zelene infrastrukture – Buševec* – nije bilo utrošenih sredstava budući da nije još bila provedena nabava za izvođenje radova.

**Članak 5**.

Polugodišnji izvještaj o izvršenju proračuna objavit će se na internetskim stranicama Grada Velike Gorice, a Opći i Posebni dio izvršenja proračuna i u Službenom glasniku Grada Velike Gorice.

**Članak 6**.

Ovaj Polugodišnji izvještaj o izvršenju proračuna Grada Velike Gorice za 2025. godinu stupa na snagu prvi dan nakon objave u Službenom glasniku Grada Velike Gorice.

**PREDSJEDNIK GRADSKOG VIJEĆA**

Darko Bekić, univ.spec.pol.