|  |
| --- |
|  |
| **REPUBLIKA HRVATSKA ZAGREBAČKA ŽUPANIJA**  **GRAD VELIKA GORICA** |

**GRADSKO VIJEĆE**

KLASA:024-01/2025-04/83

URBROJ:238-31-02-2025-01

U Velikoj Gorici, 09. listopada 2025.

Na temelju članka 98. stavka 1. Zakona o komunalnom gospodarstvu (Narodne novine, broj: 68/18., 110/18., 32/20., 145/24.) i članka 33. Statuta Grada Velike Gorice (Službeni glasnik Grada Velike Gorice, broj: 01/21.) Gradsko vijeće Grada Velike Gorice na 3. sjednici održanoj dana 08. listopada 2025. godine donijelo je

**O D L U K U**

**o vrijednosti boda za utvrđivanje iznosa komunalne naknade**

**po m2 obračunske površine nekretnine na području Grada Velike Gorice**

**Članak 1.**

Ovom Odlukom određuje se vrijednost boda komunalne naknade (B) za utvrđivanje iznosa komunalne naknade na području Grada Velike Gorice (u daljnjem tekstu: vrijednost boda).

**Članak 2.**

Vrijednost boda jednaka je godišnjem iznosu komunalne naknade po četvornom metru (m2) korisne površine stambenog prostora u prvoj zoni Grada Velike Gorice.

**Članak 3.**

Vrijednost boda iz članka 2. ove Odluke određuje se po visini od 2,00 eura po četvornom metru (m2).

**Članak 4.**

Danom stupanja na snagu ove Odluke prestaje važiti Odluka o vrijednosti boda za utvrđivanje

iznosa komunalne naknade po m2 obračunske površine nekretnine na području Grada Velike Gorice (Službeni glasnik Grada Velike Gorice, broj: 07/21.)

**Članak 5.**

Ova Odluka stupa na snagu 01.01.2026. godine, a objavit će se u Službenom glasniku Grada Velike Gorice.

**PREDSJEDNIK**

**GRADSKOG VIJEĆA**

***Darko Bekić, univ.spec.pol.***