|  |
| --- |
|  |
| **REPUBLIKA HRVATSKA ZAGREBAČKA ŽUPANIJA**  **GRAD VELIKA GORICA** |

**GRADSKO VIJEĆE**

KLASA:024-01/2025-04/87

URBROJ:238-31-02-2025-01

U Velikoj Gorici, 09. listopada 2025.

Na temelju članka 14. Zakona o ublažavanju i uklanjanju posljedica prirodnih nepogoda (Narodne novine br. 16/19) i članka 33. Statuta Grada Velike Gorice (Službeni glasnik Grada Velike Gorice br. 1/21), Gradsko vijeće Grada Velike Gorice, na 3. sjednici održanoj 08. listopada 2025. godine, donosi

**ZAKLJUČAK**

**o osnivanju i imenovanju Povjerenstva**

**za procjenu šteta od prirodnih nepogoda**

**I.**

Osniva se i imenuje Povjerenstvo za procjenu šteta od prirodnih nepogoda u slijedećem sastavu:

1. Marko Kos, mag.ing.agr. - predsjednik,
2. Zlata Filipović, dipl.ing.agr. - članica,
3. Maja Bačurin Večerić, dipl.ing.agr. - članica,
4. Davor Deverić, dipl.ing.agr. - član,
5. Željko Črnjak, ing. građ. - član,
6. Alan Alilović, ing.geod. - član,
7. Gordana Šimunić, ing. građ. - članica,
8. Toma Vujević, mag.ing.admin.chris. – član
9. Livija Gracin - član.

**II.**

Povjerenstvo iz članka 1. obavlja sljedeće poslove:

* utvrđuje i provjerava visinu štete od prirodne nepogode za područje grada,
* unosi podatke o prvim procjenama šteta u Registar šteta,
* unosi i prosljeđuje putem Registra šteta konačne procjene šteta Županijskom povjerenstvu,
* raspoređuje dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima,
* prati i nadzire namjensko korištenje odobrenih sredstva pomoći za djelomičnu sanaciju šteta od prirodnih nepogoda prema Zakonu o ublažavanju i uklanjanju posljedica prirodnih nepogoda,
* izrađuje izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavlja ih Županijskom povjerenstvu putem Registra šteta,
* surađuje sa Županijskim povjerenstvom u provedbi Zakona o ublažavanju i uklanjanju posljedica prirodnih nepogoda,
* donosi plan djelovanja u području prirodnih nepogoda iz svoje nadležnosti,
* obavlja druge poslove i aktivnosti iz svojeg djelokruga u suradnji sa Županijskim povjerenstvom.

**III.**

Članovi Povjerenstva imenuju se na vrijeme od četiri godine.

**IV.**

Povjerenstvo iz točke I. ovog Zaključka za svoj rad ima pravo na naknadu čiji iznos će posebnom odlukom utvrditi Gradonačelnik.

**V.**

Sredstva za rad Povjerenstva osiguravaju se u Proračunu Grada Velike Gorice

**VI.**

Ovaj Zaključak stupa na snagu danom donošenja, a objavit će se u Službenom glasniku Grada Velike Gorice.

**PREDSJEDNIK**

**GRADSKOG VIJEĆA**

Darko Bekić, univ.spec.pol.