|  |
| --- |
|  |
| **REPUBLIKA HRVATSKA ZAGREBAČKA ŽUPANIJA**  **GRAD VELIKA GORICA** |

**GRADSKO VIJEĆE**

KLASA:024-01/2025-04/89

URBROJ:238-31-02-2025-01

U Velikoj Gorici, 09. listopada 2025.

Na temelju članka 5. stavku 1. Odluke o postupku i načinu uspostavljanja i ostvarivanja suradnje Grada Velike Gorice s drugim jedinicama lokalne i područne (regionalne) samouprave i odgovarajućim lokalnim i regionalnim jedinicama drugih država (Službeni glasnik Grada Velike Gorice 4/2025.) i članaka 11. i 33. stavka 1. točka 21. Statuta Grada Velike Gorice (Službeni glasnik Grada 1/2021.), Gradsko vijeće Grada Velike Gorice, na prijedlog gradonačelnika Grada Velike Gorice, na 3. sjednici održanoj 08. listopada 2025. godine, donosi

**O D L U K U**

**o sklapanju Sporazuma o prijateljstvu i suradnji**

**između Grada Velike Gorice i Grada Osijeka**

Članak 1.

Gradsko vijeće Grada Velike Gorice prihvaća uspostavu prijateljstva i suradnju s Gradom Osijekom s ciljem ostvarivanja zajedničkih interesa i promicanja međusobnih veza na svim poljima te razvijanja i unapređivanja međusobnih prijateljskih odnosa s posebnim naglaskom na suradnji na području gospodarstva, kulture, turizma, obrazovanja, znanosti, zaštite okoliša, sporta, te jačanja uloge samouprave i njezinih ustanova u razvitku lokalne demokracije.

S Gradom Osijekom sklopit će se Sporazum o prijateljstvu i suradnji.

Članak 2.

Sporazum iz članka 1. ove Odluke priložen je ovoj Odluci i čini njezin sastavni dio.

Članak 3.

Ovlašćuje se Gradonačelnik Grada Velike Gorice za sklapanje Sporazuma iz ove Odluke.

Članak 4.

Ova Odluka stupa na snagu osmog dana od dana objave u Službenom Glasniku Grada Velike Gorice.

**PREDSJEDNIK**

**GRADSKOG VIJEĆA**

**Darko Bekić, univ.spec.pol.**